Sådan har coronapandemien påvirket e-handlen - bring.dk\nSådan har coronapandemien påvirket e-handlen\nDe seneste måneder har hjemmekontorer, rejseforbud og hensynet til at modvirke smittespredning haft en stor indvirkning på skandinavisk e-handel. Den nye situation har medført, at e-handlen er vokset i et rasende tempo, hvilket Cocopanda, en af de største webshops med kunder i hele Norden, har erfaret.\nCoronapandemien har medført, at det fremstår som et mere trygt alternativ at handle på nettet end at handle i fysiske butikker. Denne trend har Cocopanda mærket både på antallet af besøg og bestillinger.\nI samarbejde med IPSOS gennemførte Bring tidligere i foråret en undersøgelse af, hvordan coronapandemien har påvirket e-handlendes forbrugeradfærd i Danmark, Norge og Sverige. Et repræsentativt udvalg på omkring 500 personer i hvert land deltog i undersøgelsen.\nI undersøgelsen oplyste 3 ud af 10 respondenter, at de har ændret deres købevaner på nettet som følge af pandemien. De svarede blandt andet, at de har købt mere på nettet, og at de har købt inden for nye varekategorier. De har også købt mere i lokale webshops.\nVi fik ekstremt mange nye kunder i denne periode, og vi så en særlig stor stigning i segmentet 50-65 år.\nKosmetik- og hudplejegiganten Cocopanda er blandt de webshops, der har oplevet en enorm tilgang af nye kunder i deres webshops.\n– Vi fik ekstremt mange nye kunder i denne periode fordelt på alle de lande, vi er repræsenteret i. Vi så en særlig stor stigning i alderssegmentet 50-65 år, hvor det tidligere har været udfordrende for os at få en fod indenfor hos, siger Lene Johansen.\nInden coronakrisen foregik ca. 7 procent af al kosmetikhandel i Danmark på nettet, og de resterende 93 i fysiske butikker – herunder taxfree-butikker i forbindelse med rejser. Som følge af at mange nu er mere hjemme, har flere handlet i webshops.\n– Vi arbejder i en branche, hvor vi stort set sælger ”need to have”-produkter. Da store dele af de fysiske butikker i branchen blev lukket, så vi en enorm vækst i alle vores webshops. I marts og april havde vi en omsætningsstigning på hele 100 procent sammenlignet med samme periode sidste år, fortæller Lene.\nHun fortæller, at ændringerne kom på forskellige tidspunkter fra land til land, fordi de forskellige lande lukkede ned på forskellige tidspunkter.\n– Vi oplever nu, at danskerne ser ud til at komme hurtigere tilbage til de fysiske butikker, og at ”normalen” nærmer sig. Der er ingen tvivl om at Cocopanda har haft en stor stigning, fordi taxfree-salget er stoppet op, og dermed tror vi, at stigningen i Danmark også vil fortsætte til efter sommeren.\nFormidabel vækst – Lene Johansen og Cocopanda noterer en omsætningsstigning på 100 % for marts og april 2020 sammenlignet med sidste år. Foto: Joakim Løschbrandt\nLeveringsvanerne er også påvirket af pandemien, og i Brings undersøgelse svarede 2 ud af 10, at de som følge af coronakrisen har valgt et leveringsalternativ, de ikke normalt benytter, når de handler på nettet. I perioden har færre kunder valgt at hente pakken selv på et udleveringssted end tidligere, og flere har valgt hjemmelevering end tidligere. Der har også været en lille stigning i pakker leveret i postkassen.\nVi har set en stigning i kunder, der ønsker at få varerne leveret helt hjem til døren.\n– Ja, siger Lene Johansen, vi har også lagt mærke til denne tendens. Specielt i Danmark, Norge, Finland og Sverige er der en stigning i hjemmelevering. Men på grund af en relativt lav gennemsnitsordre, er vores kunder nok ikke specielt interesserede i at betale prisen for at få varerne leveret helt til døren.\nHolder på nye kunder\nSom følge af at mange webshops har fået nye kunder, er der også mange nye kunder, der kun har begrænset erfaring med at handle på nettet. Lene fortæller, at den første kontakt, nye kunder har med en webshop, er afgørende for, om kunderne vender tilbage.\n– Vores hovedfokus er derfor, at kunderne nemt skal kunne finde de produkter, de leder efter, og at varerne bliver leveret hurtigt. Alle forsendelser indeholder også en lille ekstra overraskelse. Det er desuden vigtigt at have de rigtige betalingsalternativer tilpasset en høj andel af mobilbrugere. Efter handelen sørger vi for, at kommunikationen tilpasses den enkelte person, og at kunderne får en påmindelse, når vi mener, de har brug for at handle igen, siger hun og tilføjer:\n– Vi forestiller os, at mange, der nu har prøvet e-handel for første gang, har set de store fordele ved det – måske specielt bekvemmeligheden, og derfor vil fortsætte med det.\nGiver udslag i fremtidig handel\nLene spår, at den udvikling, vi nu ser inden for e-handel, vil fortsætte med accelerere efter coronakrisen, fordi store aktører nu har indset, at det at have en god webshop vil være afgørende for at få succes i fremtiden.\n– Vi tror, at en endnu større andel af vores kunder fremover vil komme via organiske søgninger fra fx Google. Personlig tilpasning af det indhold, der vises til vores kunder, vil være meget vigtig for at sikre en høj konvertering. Endnu flere vil handle via en mobil enhed, så her skal optimeringen fortsætte, fastslår hun.\nHun tror også, at kunderne bliver endnu mere utålmodige og vil forvente hurtigere levering uden ekstra omkostninger.\n– Kunderne vil være mindre loyale og endnu mere prisbevidste, fordi tilgængeligheden for sammenligninger vil være stor. Derfor er det vigtigt, at vi finder nye måder at gøre kunden loyal på uden kun at fokusere på pris men også på den samlede kundeoplevelse.\nLenes tips til at få succes med e-handel fremover\nSørg for at ranke godt i organiske søgninger\nGør dit indhold personligt, så konverterer du bedre\nFortsæt med at optimere endnu mere til mobiltelefoner\nUdforsk nye muligheder for at få loyale kunder\nLæg vægt på smidig og hurtig levering\nØnsker du at læse mere om ny indsigt fra Bring Research?\nVær blandt de første til at få indsigt fra nye forbrugerundersøgelser, som gennemføres jævnligt af vores research-team. Hvis du abonnerer, får du de nye rapporter direkte i indbakken.\nJa tak, jeg vil gerne abonnere på Bring Research!


Rejser til Namibia | Find de billigste rejsetilbud her\nRejsetilbud » Pakkerejser til Namibia\nDet er de færreste, der har opdaget, hvor fantastisk et rejseland Namibia er, og det gør derfor bare landet nordvest for Sydafrika endnu mere tiltrækkende. Strålende sol 300 dage om året, fantastiske ørkener og nationalparker er bare nogle af de tilbud, Namibia kan diske op med til den rejsende. Samtidig er landet velsignet med en god infrastruktur og mange naturreserver. Namibia er smukt og dejligt rejseland, der endnu er forholdsvis uopdaget.\nUdvalgte temarejser fra Namibia\nSortér rejser til Namibia efter tema\nCamping Grupperejser Rundrejser Safari Trekking og vandring\nFra kr. 22.600,-\nI Etosha National Park kan man se en stor variation af vilde dyr. Et stort tørt ørkenområde er hjemsted for elefanter, løver, giraffer, zebraer og leoparder. National parken skal ses, hvis man er i Namibia.\nFish River Canyon er lillebror til Grand Canyon i USA. Kløften er knap så stor, men et ligeså imponerende syn. Det store klipper strækker sig over 161 kilometer gennem landskabet.\nNamib ørkenen byder rejsende på kilometerlange strækninger med gyldne sandbanker og tørke. Ørkenen er en af verdens største og et utroligt smukt syn, specielt i solnedgangens skær.\nSkeletkysten er kendt for sine mange skibsvrag, der gennem tiden er skyllet i land på kysten. De mange vrag gør, at kysten er omgærdet af mystik og gamle legender. Det er muligt at komme ud til de mange vrag i en firehjulstrækker.\nNamibias hovedstad ligger midt i landet og er en lille forfriskende oase med svingende temperaturer og rigelige mængder regn. På grund af klimaet er byen rig på flora og fauna og kan byde på mange smukke blomstrende haver.


Konferencer Luleå | Clarion Hotel Sense\nClarion Hotel® Sense Lulea, Sverige\nEt unikt, førsteklasses businesshotel i centrum af Luleå\n4 Store mødelokaler 10 Mindre mødelokaler 228 Hotelværelser 500 Stående deltagere 300 Siddende deltagere\nClarion Hotel Sense tilbyder, med sin beliggende i centrum af Luleå, gæster en afslappet, kontinental atmosfære, der kan være udgangspunkt for at opleve byens kulturliv, underholdning og gode restauranter i løbet af et forretningsophold i byen.\nModerne elegance er Clarion Hotel Sense's største passion med fantastisk interiør og unik, central beliggenhed. Forretningsrejsende har adgang til 14 forskellige konferencelokaler såvel som andre faciliteter, inklusiv fitnessrum og sauna.\nMed hotellets kompakte, effektive og komfortable rum som base for forretningsrejsen til Luleå, kan gæster gå på opdagelse i den levende og spændende by, der ligger lige uden for hotellets dør.\nHotellets egen restaurant, to barer, fitnessrum og spa gør det svært at tro, at gæster har behov for at forlade hotellet i pauserne mellem konferencerne. Men Luleå er i sandhed en by, der har meget at byde på, så det ville være en skam at gå glip af denne spændende by. Luleå Domkirke ligger kun 15-minutters gang fra hotellet. Norrbottensteater, et performing art teater er også kun 15-minutter væk, lige ved floden. Kulturens Hus er omkring 10-minutters gang fra hotellet og bør absolut besøges i en af pauserne mellem møderne. Det er byens kulturcenter og byder på shows, udstillinger og er både vært for lokale og internationale kunstnere.\nEfter en dag med møder eller ture rundt i byen, kan gæsterne nyde en drink i en af hotellets to barer. Lobby Baren tilbyder gæsterne en hyggelig atmosfære, hvor de kan læne sig tilbage og nyde deres favorit drink, mens Skybaren, som navnet antyder, befinder sig på øverste etage og har en fantastisk udsigt ud over byen.\nTelefon: +46 920 450 450 +46 920 450 450\nClarion Hotel® Sense har 15 konferencelokaler, der er fuldt udstyret med PC projektor, kvalitetslydsystem og telekonference faciliteter. Hvert rum har adgang til frit WiFi. Andet udstyr kan blive bestilt på forhånd.\nThe Sea og The Sunset er de to største mødelokaler på hotellet og har plads til henholdsvis 300 og 140 gæster i biografopsætning. Disse store lokaler er perfekte til præsentationer, fremvisninger og andre networking arrangementer.\nCabarét seating 150 personer\nRunde bord 200 personer\nBiografopstilling 300 personer\nMødelokalerne The Horizon (105 m2) og The Sky (90 m2) er vores mest populære lokaler. Den kvadratiske form, uendelige møbleringsalternativer og teknisk udstyr gør, at salene egner sig godt til større events og arrangementer.\nKlasselokale 48 personer\nBiografopstilling 64 personer\nVores fineste bestyrelseslokale, The Grove (72 m2) er et mødelokale i mellemstørrelse med bestyrelsesopsætning for maks. 16 personer. Desuden er der plads til lige så mange personer i skønne lænestole og sofaer. Perfekt for det eksklusive møde!\nI den her størrelse findes der også vores fleksible mødelokaler The River (45 m2), The Valley (50 m2) samt The Ridge (56 m2) og det populære bestyrelseslokale The Leaf (38 m2) for 15 personer. Alle lokaler kan møbleres efter behov og ønskemål.\nThe Leaf, The Meadow, The Icecave, The Rock og The Drift er alle mindre mødelokaler. De har fast møblering med rundt bord og godt med plads til 8 personer. Lokalerne er mellem 15-25 kvadratmeter store.\nPerfekt for de små møder, jobsamtaler, teammøder eller som gruppelokale i kombination med et af vores større lokaler.\nIslands 8 personer\nI forbindelse med konferencer tilbydes forskellige mad- og måltidsmenuer. Vælg mellem Basic, Some Extra eller Let's go Crazy! Måltider serveres i hotellets restaurant, hvorimod snacks og varme drikke og andre forfriskninger serveres i mødelokalerne.\nLulea, Sverige 0.2 km fra dit søgte hotel\nLulea, Sverige 0.6 km fra dit søgte hotel\nBoden, Sverige 34.1 km fra dit søgte hotel


"Du forsvinder lidt, for hver dag forsvinder du lidt, og tager os med, vores ansigter, spisebordet hvor vi har sat os ned, tallerkener og bestik, bøgerne, ferierne vi kunne have haft, notaterne, dagene med fin regn, hundene og huset, forsvinder lidt sammen med dig, skæres bort, tømmes ud mens du giver op, lidt efter lidt, forsvinder lidt mere, måske kan du ikke mere tro på det, måske er det tro der mangler, hver dag må der opsummeres, hver aften må jeg huske dig på noget …”\nHovedpersonen Merethe, der er forfatter og omkring de halvtreds, er flyttet med sin samlever og deres tre børn på landet, måske i et forsøg på at få lidt samling på livet. Han har i mange år kæmpet med bipolar lidelse – maniodepressivitet – og falder med jævne mellemrum tilbage i forskellige misbrug. Selv kommer hun fra en familie præget af psykiske sygdomme.\nHer, på kontoret i huset bag markerne og vejen, mellem lyse dage og nætter uden søvn, skriver hun fortællingen om Mats, som hun lever sammen med. Det er fortællingen om en stor og altoverskyggende kærlighed. Om hvordan det er at være så tæt på et menneske, som ikke altid ønsker at leve. Om frygten og om at holde sig oppe på trods af alt.\nProblemerne går ikke bare i arv fra generation til generation, de opsøger også hinanden i kærligheden.\n★★★★★ - ”Merethe Lindstrøms skarpe og medfølende iagttagelser står som intens og usentimental livsindsigt og vigtig kommunikation, hvor forhænget er trukket kraftigt til side, selv om der ikke er sat ord på alt.” - BERLINGSKE\n♥♥♥♥♥ - ”Det er kærlighedens forening som tragedie. Men også skønheden i angsten, i det depressive, som Lindstrøm formår at skrive frem. Ikke at depressionen får mening, men den får lidt plads, dens mulige forbindelse til kærligheden gøres synlig.” - POLITIKEN\n★★★★★ - "Mørk, sørgelig, men smuk. ... Det er i hvert fald en fremragende roman." - JYLLANDS-POSTEN\n★★★★★ - ”Med et stilfærdigt mesterskab skildrer Lindstrøm i et ofte poetisk sprog, hvordan det er at leve med en forpint mander, og hvor sorgfuldt og fortvivlende det er ikke at kunne skab lys i mørket.” ”Man må have tiltro til skriften, hedder det et sted, og derfor genbesøger Merethe sin og Mats’ traumatiske barndom … Alle disse notetaer fra arkiverne udgør romanen, der bliver en mægtig protest mod stumheden.” - JF-MEDIER\n”Man holder bare fast med alt, hvad man har af negle og kærlighed. Man holder fast, idet man prøver at kæmpe sig fri af et alfabet fyldt med diagnoser og definitioner på det normale liv. Men hvor den gamle verden forsvinder, blomstrer en ny prosa. Gennemsigtig, sprød, sensitiv. Stille som brakvand. Og smukt oversat af Claus Clausen.” - WEEKENDAVISEN\n★★★★★- "Ubønhørligt realistisk hverdagslys er til stede på hver en side af bogen ... Det er eminent flot gjort, en kunstnerisk tætvævet oplevelse, fuld af poetiske spor." - Bogrummet.dk\n★★★★ - ”Man kunne have fortalt nøgternt om, hvordan det er at leve med en elsket, som er depressiv, om svigt og ens egen sorg. Sådan er det ikke at læse Lindstrøm, hun syntetiserer eller konkluderer ikke. Det er, som om hun med sin ekstreme sensitivitet og store kærlighed til Mats sprogligt prøver at mærke det, han ser, aftegne hele landskabet med dets lakuner af meningsløshed.” - KRISTELIGT DAGBLAD\nNorsk presse skrev bl.a. om Fra vinterarkiverne:\n“Lindstrøm skriver smukt, nøgent og råt i sin mest selvbiografiske roman til dato … Poetiske billeder og naturbeskrivelser står side om side med skildringer af ydmygelse og eksistentiel nød.” - DAGBLADET\nUdgivelsesår: 2017 - ISBN: 9788702212037 - 224 sider - Omslag af: Mikkel Henssel - Oversat af Claus Clausen


Besteforældre på besøg hos deres børnebørn | Dansk Skoleforening for Sydslesvig e.V.\nBesteforældre på besøg hos deres børnebørn\nFor bedsteforældre i dag er det vigtigt at deltage i børnebørnenes liv, og se, hvad de små laver hele dagen.\nHUMTRUP. En gang om året inviterer den danske børnehave i Humtrup bedsteforældrene til at komme i børnehaven for at være samme med deres børnebørn.\nRigtigt mange af dem tog forleden imod invitationen, som iøvrigt har været et selvlavet kort fra barnebarnet.\nDer var både rigtige bedsteforældre, papbedsteforældre og endda to oldemødre blandt de henimod 60 »ældre«, der deltog i arrangementet.\nEfter fællessang og sang fra de yngste børnehavebørn blev der budt på fælles morgenmad med hjemmebagte boller. Bagefter var det så de ældre børnehavebørn, der optrådte. Resten af dagen gik med fælles hygge og tid til, at bedsteforældrene blev vist rundt i børnehaven af de små.\n- Det betyder utroligt meget for børnene, at deres bedsteforældre er her i dag, siger Kirsten Tychsen-Hansen, og som om det er aftalt, står en lille dreng ved indgangsporten til børnehaven og råber »opaaa«, da han ser sin bedstefar komme op ad indkørslen.\nFor bedsteforældrene har det også en stor betydning at være i børnehaven.\n- For os er det vigtigt at se, hvad vores børnebørn har gang i. Børnehaven er jo en stor del af deres hverdag, lyder det fra en gruppe bedsteforældre, der står og iagttager deres børnebørn, mens de leger. Det kan Kirsten Tychsen-Hansen kun bekræfte.\n- Det er anderledes end i gamle dage. Bedsteforældrene tager på en anden måde del i børnebørnenes liv, også selvom mange af dem endnu går på arbejde.


Stor mulighed for FC: Kan slå kæmpe hul ned til konkurrenterne | frdb.dk\nStor mulighed for FC: Kan slå kæmpe hul ned til konkurrenterne\nMed en sejr over Nykøbing kan FC Fredericia slå et hul på fem point ned til forfølgerne, som ikke spiller i weekenden på grund af landsholdsudtagelser. Arkivfoto: Michael Svenningsen\nFC Fredericia når at spille to kampe, før både Viborg og Vejle Boldklub spiller igen. Dermed kan klubben med sejre over Nykøbing og Skive lægge pres på de to klubber, som alle spår som hovedbejlerne til en oprykningsplads.\nFredericia: FC Fredericia står med en mukkert i hånden.\nOg med denne kan klubben de kommende seks dage slå et ordentligt hul i tabellen. Alle spår Viborg og Vejle Boldklub som de to store favoritter til at slås om førstepladsen i rækken. Og begge klubber sidder over i denne weekend, fordi de har spillere udtaget til diverse landshold. Og begge spiller først igen, efter FC Fredericia fredag har mødt Skive på udebane.\nDet hele betyder, at FC Fredericia kan slå et hul på otte point ned til Viborg, et på 11 ned til Vejle Boldklub og potentielt et på ni point ned til dagens modstander, Nykøbing. Nykøbing er den første mur, som mukkerten skal banke i stykker. Siden gælder det Skive den følgende fredag.\n- Jeg tænker slet ikke på det der, og det kan jeg sige helt uden at lyve. Jeg tænker kun på den næste kamp, og her er der tre point at spille om - ikke seks, siger cheftræner Jonas Dal.\nHan ønsker slet ikke at indgå i en en drøftelse om, at FC Fredericia med seks point i de kommende kampe kan slå et stort hul ned til rækkens på papiret stærkeste mandskaber.\n- Vi går ind til runde nummer otte i 1. division, og der er 33 runder. Vi begynder ikke at slå hul til nogen eller sætte nogen af på baggrund af en eller to kampe. Jeg er virkelig glad over det, vi har opnået indtil nu, men der er lang tid til runde 33, siger Jonas Dal.\nForventet startformation.Bænken: Andreas Raahauge, Uzo, Nikolaj Kirk, Victor Ezekiel Dawa, Martin Mikkelsen, Lukas Enevoldsen, Mathias Nygaard.Skader: Sonni Nattestad og Dennis Høegh. Karantæne: Anders Holvad.\nEt homogent hold\nHan har stor respekt for Nykøbing, som han anser som en modstander, der minder om FC Fredericia.\n- De er ikke ligesom Roskilde eller Næstved, som består af spillere, der aldrig har spillet sammen før. Nykøbing har ligget i rækken i fire sæsoner og har en virkelig homogen trup med spillere, der kender hinanden og som er trygge i den taktiske ramme, siger Jonas Dal.\nDerfor ser han Nykøbing som endnu en eksamen.\n- I Vejle og Viborg var vi til eksamen. Her skulle vi bevise, at vi kunne spille godt og få noget med fra svære udebaner. Det lykkedes. Det var også en eksamen i Roskilde, for her skulle vi vise, at vi var bedre end dem. Det lykkedes - godt nok med lodder og trisser, siger Jonas Dal.\n- Nykøbing er endnu en eksamen, for her skal vi op imod en modstander, der på mange måder minder om os selv. Det er igen et hold, vi gerne vil vise, vi er bedre end. Men der er ikke noget, der er givet i den kamp, og vi skal levere vores bedste for at få point. Jeg er sindssygt glad, hvis vi står med tre point, når den er slut, siger Jonas Dal.\nLive: FC Fredericia kan gå i udbrud med en sejr\nKigger ikke frem\nHan ser ikke forbi kampen mod Nykøbing og mod opgøret i Skive, som potentielt kan åbne et hul i toppen af tabellen.\n- Jeg kigger ikke to eller tre kampe frem. Før vi kan se frem, er der en kamp, som vi skal spille. Du kan spørger mig om fredagens kamp, når søndagens er forbi, siger Jonas Dal.\nNykøbing er et af de mandskaber, der byder sig til i toppen af rækken med 13 point. Tre færre end FC Fredericia. Også Kolding er mellem FC Fredericia og Vejle, men hverken Kolding eller Nykøbing anses som mandskaber, der på den lange bane kan spille med om førstepladsen.


smalltalken 2011 : Alken ved Mossø\n18. dec. 2011 * En lille julehilsen til alken.dk fra stranden i Barcelona. 4-0 til Barca. Cavaen flyder, juletræerne sveder. Knud Erik Jørgensen\n11. dec. 2011 * Dramatisk container-aktion på Emborgvej. Vi har nu gennem tre dage oplevet, at Birgittes beboelses-container utilsigtet er kommet til at virke som en effektiv trafikdæmpning her på Emborgvej. Det har været en ret så dramatisk aktion. Birgitte brugte tirsdagen til at tømme sin container, og onsdag morgen kom så specialkranen, der skulle løfte containeren op til Emborgvej, hvor meningen var, at den skulle vente på et lift til København.\nDen frostglatte vej til legepladsen gjorde imidlertid, at der først måtte køres grus på vejen til legepladsen, inden kranbilen kunne køre op. Birgitte skulle skynde sig tilbage til Julemarked i Tivoli og den Grå Hal på Christiania. Vi fik da også en dejlig og smuk og overraskende oplevelse i tusmørket onsdag aften, idet Bruno havde taget initativ til at pynte og afmærke containeren med julelys som blinkende lygter og landbetjenten havde efter sigende markeret bagenden med en rød-nefa-lygte.\nContainerens liv i Alken slutter fredag kl. 12.45, hvor Vognmanden fra toppen, Elun Olsen, Ejer kommer forbi med sin store containertransport-lastbil. Lidt alvorligt, fordi polititet ifølge Elun havde bedt om at få fjernet containeren, som også har udgjort en trafikfare. Med en kran, som kan løfte 35 tons, var det ikke noget problem at løfte containeren op på blokvognen. Så det er ganske vist. Når lejligheden byder sig, vil Elun fragte Birgittes skønne container det sidste stykke til Christiania, hvor Birgitte har fundet en skøn plads sit nye hjem ved søen og tæt på en lille bådebro. Glædelig jul til alle. Finn 'Badutski' Bech-Nielsen\n18. nov. 2011 * Gavmilde Alken-beboere. Søndag 13. november samlede hele landet ind for Dansk Flygtningehjælp, og min mor og jeg gjorde en lokal indsats i Alken for verdens flygtninge godt hjulpet på vej af gavmilde Alken-beboere. Vi samlede ind ved ca. 85 husstande og fik - efter mit vidende - Ry kredsens bedste resultat: 2385 kr! Turen rundt i Alken og omegn bød på et uventet barselsbesøg ved Sara på Boesvej, der var hjemme på besøg med sin lille nye fine baby, en tur ind i Mogens' baghave, hvor vi så på eksotiske fugle, og endelig nåede vi at give Atma og Adam et knus, inden de rejste til Indien. Alt i alt var det både en hyggelig og produktiv dag. Julie Bune\n5. nov. 2011 * Grusveje i Alken? Alken St. blev asfalteret her tirsdag-onsdag med næsten ingenting, som styrmanden udtrykte det på asfaltmaskinen. 17-18 mm og 50 kg pr kvadratmeter. Nu har vi fået en 'motorvej' gennem Alken, som Ingrid og jeg talte om i toget. Ingrid mener, at den fine asfalt vil få bilisterne til at køre hurtigere gennem Alken. Og jo, men timingen var da god, da det glade brudepar fra Søbjergvej kørte igennem Alken i dag først til Århus Rådhus og siden til Gl. Rye Kro --- i lang hvide limousine med en ægte elite-limo-driver. Og jo, vi havde da bare ved vores parcel to katte, vi måtte begrave i august alene. Så måske skulle vi næste gang som flere byer i USA, der er blevet trætte af biler og fart ... blot nøjes med en grusvej og "simple living".\nFortællingen om trafikken i Alken St. har sine fixpunkter, som manden der år tilbage i en sen nat opstillede chikaner på vejen. Som blev fjernet igen af kommunen om morgenen. Og hvem husker ikke det store hvide hjerte, der helt uventet pludselig voksede op på asfalten en pinsemorgen i krydset ved 'købmanden'... Til daglig stiller flere deres bil på vejen med risiko for, at sidespejlet ryger.\nVejen frem kunne måske være mobile blomsterkummer eller en grusvejs-gruppe, som Ingrid foreslog i toget. Langsomme hilsener Finn Badutski\n30. okt. 2011 * Skal vi mødes og hjælpe hinanden med at lave lidt julehandel i Alken? Mange har nydt stemningen på markedspladsen i løbet af sommeren og i det smukke efterårsvejr. Man kunne få sig en kop kaffe, en pandekage og måske sælge lidt fra trillebøren eller købe lidt med hjem. Sommertiden er slut, og vi må vel erkende, at denne hyggelige udendørsaktivitet må stå på stand by for en tid. At lave indendørs marked hver fredag på Mejeriet, skønner vi bliver for tungt at holde i gang. Men nu, hvor vi ikke har en købmand, der juler for os og heller ikke har det store gode julemarked på Mejeriet, som vi plejer, synes jeg det kunne være sjovt, at skabe en jule/torve stemning - første og måske anden lørdag i december på Mejeriet.\nJeg har snakket med folk på min vej og der er allerede 10, der gerne vil komme og lave en lille bod. Der kommer sikkert 10 mere til.\nTanken er, at alle fra Alken og omegn og dem, der har har været trofaste handlende på vores fredagstorv, kan komme og være med. Hvis man kan nøjes med at stå udenfor med en bod, koster det ikke noget, men hvis man rykker ind, vil det koste et mindre beløb.\nVi deles nemlig om lejen af Mejeriet, og jeg forestiller mig, at markedet er åbent fra ca. 11 til 16.\nDet skal ikke blive for indviklet, så man stiller selv en lille bod op, når man kommer, og rydder selv op efter sig, når man går. Gulvvasken og toiletterne til sidst kan vi vel nok finde ud af sammen.\nMan må selv om, hvad man vil sælge, dog må det ikke være for store ting, der vil tage for megen plads, men mon ikke det giver sig selv? Man gider vel ikke slæbe store ting hen, som man måske skal slæbe tilbage fem timer senere, hvis de ikke blev solgt.\nHar man været i gang med at rydde op på hylder, i skabe og skuffer, har man måske fundet cd’er – dvd’er - lp’er – bøger og tøj, som kan sælges for 10 -20 kr. stykket i et genbrugshjørne. Nogen laver måske en julebod, andre har måske strikket et lille lager af hue, vanter og sokker. Der er sikkert også blevet syltet i lange baner, og nogen har måske frosne bær eller fisk med i en køletaske. Brød og kager vil være gode at kunne købe, enten til at tage med hjem eller til at nyde på stedet ved de små caféborde. Pandekager er jo også altid et hit, og frugt, grønt og honning kan man altid bruge.\nMåske er der nogen, der sælger juletræer udenfor, stegte æbler eller ristede pølser og kastanjer?\nDet er vigtigt at bevare stemningen, som vi kender den fra fredagene. Derfor skal vi forsøge at gøre det hele så let som muligt.\nJeg tænker, at vi kun skal bruge køkkenet til at lave kaffe og te. Et overskud fra kaffe/te/øl og vand boden, kan være med til at betale lejen af lokalerne.\nMåske kommer vi til at stå lidt tæt, men jo flere vi er, jo billigere vil det være for den enkelte. Ring til mig, gerne hurtigt, hvis du vil komme og lave en lille bod lørdag 3. december.\nSøs Due Nielsen 86577258 eller sms 26999959\n20. okt. 2011 * Skal cider være det nye øl? Jeg var meget glad for, at så mange fra Alken og nærmeste omegn benyttede sig af tilbuddet, om at få presset deres nedfaldsfrugt til dejlig frisk æblesaft. Jeg er grundlæggende stor tilhænger af, at vi bruger vores lokalt dyrkede grønt og frugt og kunne med glæde mærke, at mange andre i området tænkte det samme. Derfor har jeg været på nettet - http://frugtpresse.dk/ - og fandt et godt tilbud på en simpel saftpresse med meget bedre udbytte end den gode, rustikke presse fra Bjedstrup Skole (Dejligt at de lejer den ud, men den er efterhånden lidt slidt...) Hvis der er interesse i byen eller måske endda i Borgerforeningen, kunne vi nok få den brugt hvert år. Der kan jo også laves cider af al den saft! Jeg har hørt om eksperimenter i den retning i byen og er spændt på at høre om udfaldet. Skal cider være det nye øl?\n6. okt. 2011 * Busskur i ringe stand (mail til kommunen). Til rette vedkommende i Teknik & Miljø. Jeg vil blot gøre opmærksom på, at det gamle busskur på Emborgvej i Alken - lige overfor Emborgvej 115 - er i en noget mistrøstig forfatning og har efterhånden været det i adskillige år. Nogle af ruderne mangler, andre er flækkede - det er plexiglas. Det ser ikke godt ud. Eleverne på Bjedstrup Skole bruger skuret hver dag - og nu kommer den kolde tid. Håber, I vil se på det. Venligst Knud Abildtrup\n4. okt. 2011 * Ja da, vi skal da invitere familien Panday til fællesspisning. De to kuverter kan jo let indregnes i et madbudget. Og hvis de gerne vil bruge Mejeriet til Sumons 1 års fødselsdag, er det helt fint. Det er jo et smukt billede på den tilknytning og samhørighed, de har til folk i Alken fra den periode de kom til Danmark. Og jeg tænker, de skal blive ved at kunne komme tilbage hertil, uanset om deres økonomi tillader det. Estrid\n19. sep. 2011 * Hvordan går det vores nepalesiske familier. Upendra og Bishnu Maya med deres fire børn bor i Hørning, og frivillig-gruppen har ikke meget kontakt med dem. Chabbi Lal og Radhika, Shrijeean og Sumon bor i Højvangen i Skanderborg. Familien har siden sidste jul haft en støtte-person fra firmaet Transit tilknyttet tre dage om ugen, bevilliget af kommunen.\nSumon skal snart starte i dagpleje, og derefter håber vi at Radhika kan starte på sprogskolen igen. Radhika har dog stadig meget at slås med i forhold til smerter og dårlig søvn, desuden er der kommet fysiske sygdomme til. Shrijeean er i august måned startet på Frijsenborg efterskole i Hammel. Efter en meget svær og følelsesladet start for alle i familien, er der ved at ske en god udvikling, takket være en fantastisk engageret efterskole.\nFrivillig-gruppen er mere eller mindre opløst, og vi har ikke flere penge i puljen fra kommunen til integrationsarbejde såsom fællesspisning m.m. Angående lektiehjælp er den også minimeret. Familien Pandey føler sig dog stadig meget knyttet til Alken, og de vil gerne beholde kontakten hertil, derfor vil de gerne fejre Sumons 1 års dag på Mejeriet d. 11. januar.\nHvem vil hjælpe med evt. kørsel efterskolen/hjemmet i skoleåret 2011/2012 ? Jeg har lovet at være back up for Shrijeean i forhold til at komme frem og tilbage fra efterskolen og hjemmet, hvis der ikke er kørsels-muligheder med elevkammerater.\nMen jeg kan jo ikke altid, så jeg vil bede jer, der vil hjælpe, sende mig en mail eller sms med jeres navn og tlf. nr. så ved jeg hvem jeg kan kontakte hvis det er nødvendigt. Tak\nForslag til Alken og Borgerforeningen:\nSkal Alken via Borgerforeningen invitere familien Pandey til fællesspisning på Borgerforeningens regning?\nSkal Alken via Borgerforeningen låne Mejeriet til familien Pandey 11. januar 2012 til Sumons 1 års dag?\nKommenter på smalltalken eller til borgerforeningen. VH Karin Fosdal\n17. sep. 2011 * 'Klovn for livet'. Jeg vil opfordre folk til at se en tv-dokumentar om hospitalsklovnen, som bliver sendt på TV 2 torsdag 22. september kl. 20. K.h. Gitte Møller Madsen\n14. sep. 2011 * AGF - 'De Hvide' som byens hold - også i Alken St. Det nye slogan 'følg viljen' kan også blive en fælles drivkraft i Alken St. JUBIJUBI. Det er svært at få armene ned. I aftes sad vi på Stadion i Aarhus og oplevede, hvordan vore helte ordnede 'ulvene' fra Herning. AGF scorede rent faktisk seks mål og vandt med hele 4-2. 3 kasser og hattrick af fantastiske og magiske Store Larsen. Det var Sørens med Søren Larsen, der nu med syv mål i to kampe nu også banker på døren til landstræner Morten Olsens landshold mod Cypern og Portugal. Og jo vi så også utrolige Søren Berg modtage bolden og i en bevægelse tæmme bolden og sende den op i krydset. Søren Berg er nu topscorer med seks mål i superligaen og med månedens mål fra egen banehalvdel mod AC Horsens har Søren Berg nu to mål, som kandiderer til årets mål i superligaen.\nOg vores alle sammen Martin Jørgensen med 100 landskampe blev på NRGI Park udnævnt til\nmånedens spiller i Superligaen og er p. t. den bedste på sin plads på den centrale midtbane... Og vi behøver ikke at nævne de øvrige stjerner og landsholdsspillere på AGF's hold, som nu er nummer 6 i superligaen, men med et potentiale til at komme ud i Europa næste år - måske gennem en pokal-sejr.\nHvor svært kan det være. Vi har gennem flere år haft Alken-venskabs-byer i både Tyskland og Belgien. Som jeg vurderer det, er tiden nu til, at vi skærer igennem og beslutter, at AGF - 'De Hvide' - er byens hold, og giver slip på drømmene om at støtte AC Horsens, Vejle, SIF og FCMidtjylland. 'Ulven er død', som de sang på stadion igår. Nej lad os stå sammen og melde ud i hele Region Midtjylland og til hele Danmark, at vi 240 borgere i Alken nu officielt har lavet en AGF-fanklub med hvid AGF-trøjer og -kasketter og -tørklæder i vores fælleshus Mejeriet - og at vi officielt nu planlægger, at Alken St. fanklub kan rejse ud til AGF's hjemme- og udekampe i vores nye Alken fan-bus. (Vil også kunne bruges til den store badedag). På den måde vil vi kunne samle kræfterne i byen og samle energien. Vi vil blive en del af det fantastiske brand, som AGF har, hvor 1/3 af danskerne tænker postitivt om AGF. Alken vil blive en del af en folkelig bevægelse og den del af den stolthed og følelse, som findes mellem alle, der elsker AGF. Vi vil kunne blive en del af det væsentlige i at ville. AGF lever i kraft af den samme energi, lyst og vilje til at lykkes, som har gjort Aarhus til en dynamo inden for kultur, oplevelser og erhverv.\nDerfor min opfordring til alle Alken-borgere, jeg ønsker at dele med dig/jer: Følg viljen. Følg viljen skal også være den drivkraft, der binder os sammen i Alken og den store verden uden for. Følg viljen er ikke bare følelsen af spillet, kampen, scoringen,fællesskabet, men af gnisten i vores by/landsby Alken St., vores område, Østjylland, vores klub og dig. Med AGF som byens hold også i Alken St. vil vi få viljen som kan binde os sammen - både i Midtbyen og på Aneshøj. Den fælles Drivkraft vil kunne støtte nye initativer som købmandbutikken og Torvedagene. Hvis der ikke der er enighed blandt alle fans'ene og om hvem, vi skal supportere, vil jeg foreslå, at vi krydser af på den lille gule-gimmick som jeg vil lægge frem i valgboxene på Morten Børup Skolen ved afstemningen til Folketinget den 15. september. Hvis du er tvivler, synes jeg at du skal sætte kryds ved AGF - 'De hvide' - byens hold .. nu også i Alken St. Venligst & Kom så de hvide, Finn Badutski\n10. sep. 2011 * Flere cykelstier. Her er et link til cyklistundersøgelsen i kommunen, hvor vi kan gøre opmærksom på de manglende cykelstier omkring Alken. Hilsen Anne Mette Lykke\n7. sep. 2011 * Hvordan man får æblesaft om fredagen. Det var så skønt, at så mange kom hen til mig på markedet i fredags og spurgte, om de kunne komme med nedfaldsæbler og presse dem i denne uge! Jeg kunne jo bare fortælle, hvor nemt det er: Man samler sin nedfaldsfrugt, skyller den godt og skærer eventuelle brune pletter væk. Og det var det! Tag æblerne med til markedet på fredag. Husk beholdere til saften! Den lækre, friske æblesaft kan holde i køleskab et par dage eller fryses ned, f.eks. i mælkekartoner. Jeg regner med at have æblesaft-pressen med til marked de næste mange fredage. Hygge fra Eva Nikolajsen\n3. sep. 2011 * Børnene og de unge var drivkraften. For mig var det fantastisk at komme til Alken by for mange år siden og opleve en organisation, nemlig AOR, der i den grad levede i kraft af børn og unges engagement. Der var rideundervisning flere eftermiddage om ugen, de ældre underviste de yngre, heste blev redet til Alken fra de omkring liggende gårde og landsbyer, der blev kæmpet på stævnerne, knoklet på arbejdsdage, leet, fortalt utallige historier og fortællinger, festet, holdt møder, spist kager, trykket AOR-nyt, optog og ringridning til byfesten m.m.\nAOR var en klub for alle, der havde lyst til at ride, uanset alder, køn, indkomst og andet. Her var plads til alle, der ville et hestefællesskab. Man kunne låne en hest, hvis man ikke havde en, og havde man en hest, lånte man den ud - eneste krav i klubben var ridehjelm, god tone hinanden imellem og engagement i klubben. Ingen rideklub-bestyrelse, ingen banegruppe, ingen avisgruppe, ingen stævnegruppe, ingen jubilæumsfester, ingen ridelejr, ingenting fungerede uden at de forskellige aldersgrupper af børn og unges var repræsenterede i de forskellige arbejdsgrupper, - de var drivkraften. Forældrene var et krav fra kommunens side og nogle gange gode at have i baghånden. Jeg synes, det var fantastisk at se, hvordan børnene lige så stille, i kraft af at være engageret i AOR, blev ført ind i, hvad det vil sige at være en del af en klub, for som ældre at tage del i et større og større ansvar. Med hestene som omdrejningspunkt. For mig var det meget smukt. Så tak for det AOR'ere. Estrid\n14. aug. 2011 * Kære jer, der gjorde Byfest 2011 mulig. Det var en meget dejlig dag. Jeg nød og værdsatte det. Tak. Kærlig hilsen Tove, Alkenvej 48\n14. aug.2011 * Nogle gange er nyhedsbrevets overskrifter faktisk meget poetiske, og inviterer til leg :-)\nog sjældne fugle\n4. juli 2011 * Der er nu noget ved Eriksminde Efterskole, man ikke finder andre steder. Nærmer børnene sig efterskolealderen, så kan Eriksminde Efterskole syd for Odder meget varmt anbefales. Her har Eva, min datter, netop afsluttet et helt forrygende skoleår. Hvad det nærmere vil sige, kan fint illustreres med forstander Per Slyngborgs afslutningstale: En lille halv snes elever gik også på talerstolen og berettede om, hvad skolen har betydet for dem personligt og fagligt. Ikke mindst det første. Som én sagde: 'Eriksminde ER kærlighed'. Bedste hilsner Lars Sandberg\n29. juni 2011 * De kører ræs til og fra arbejde, og det er de samme der kommer forbi hver dag. Jeg bor Alkenvej 167 ved Mossø. Igennem lang tid har jeg konstateret, at der mellem kl. 6:30 og 8:00 og i de sene eftermiddagstimer køres alt alt for hurtigt langs søen. Der er 50 km. fartbegrænsning, men mange er oppe på omkring 80-100 km. De kører ræs til og fra arbejde, og det er de samme der kommer forbi hver dag. Jeg synes, det er uansvarligt, og jeg er meget nervøs for, at der pludselig sker en grim ulykke. Både morgen og eftermiddag færdes en del både børn og voksne, turister, fastboende og sommerhuseejere på gåben og cykler, og de er altså meget udsatte, da vejen er smal. Jeg håber det er noget, man vil kigge på, evt. lave nogle målinger. Ville det være muligt at søge om vejbump el. lign? (Brev til Vej & Trafik, Skanderborg Kommune) Mvh. Gitte Møller Madsen\n20. juni 2011 * Er der nogle her i byen der evt. kunne komme os lidt til undsætning her i bunden af Søbjergvej? Vi sløjfer vores fælles TV/radio antenne anlæg og skal hver især opføre egen antenne. Det er lidt af en jungle at finde rundt i, så vi ville blive hjertens glade, hvis nogen her fra området kunne bidrage med erfaring omkring hvad vi bør købe ind af hardware (antenner, kabler, forstærkere,m.v.) og hvad vi bør gøre for at placere det hele optimalt i forhold til modtagelse. Der findes et hav af hjemmesider, der prøver at forklare, men det kort, der er tilgængeligt over dækningsgraden viser, at vi bør pege mod Århus-senderen, og det er da vist ikke helt sandt vel? Mener, at de fleste har deres pegende mod Hedensted-senderen. Så har du/I nogle gode tips til, hvad vi bør gøre og ikke gøre, så er vi meget modtagelige og taknemmelige for diverse inputs. På forhånd tak. M.v.h. Steen Jacobsen, Søbjergvej 15, Tlf. 24 21 31 71, sjamus@sjamus.dk\n2. juni 2011 * Vi skal først vise noget konkret arbejde. Super-møde i mejeriet og tak for god ledelse og gode oplæg. Hvis min videre vej skal begynde i mit hjerte, vil jeg bruge mine kompetancer og erfaringer i den nye Markedsplads-her-og-nu-gruppen.\nMine strategiske overvejelser er - som jeg sagde på mødet - Vigtigt at få besvaret spørgsmålene:\nHvem er vi her i Alken? Hvad vil vi ? Hvor vil vi hen ? Hvordan kommer vi derhen? Hvad er vi enige om? Hvad er vi uenige om? Hvordan taler vi om det, vi er uenige om ?\nJeg tror, at det er et mødested, vi gerne vil have, og et nyt mødested, vi i virkeligheden ønsker. Men har vi ressourcerne til eksekveringen af de ønsker?\nOg måske er det i virkeligheden mest hensigtsmæssigt at satse på to gode mødesteder i Alken St. omkring Alken St. og Mejeriet, hvor energien allerede er... og lade det sted/torv vokse ved knopskydning med en fleksibel til- og fra melding i forhold til aktiviteter og arrangementer, som allerede samler energi og giver fællesskaber .. med en stor og lille vækst afpasset efter behov og kræfter: Fodboldklubben, Fællesspisning, kultur-musik-arrangementerne, Håndtryk ...\nOg jo vi er allerede i gang med en just in time levering af øl fra Hancock til fodboldklubben.\nOg jeg er enig med Jacob, at der skal ske noget nu .... derfor er jeg glad og taknemmelig for den\ngejst og glæde, der er i den her-og-nu-gruppe. Vi er i gang, og forhåbentlig kan vi blive synlige med markedspladsen allerede i løbet af 14 dage, så vi på den korte bane kan være med til at fastholde den glæde og energi, der skal skabe bevægelsen. Også på den lange bane, som kunne blive et socialøkonomisk projekt.\nMine erfaringer med det offentlige og offentlig støtte er, at vi først skal vise noget konkret arbejde, som viser at vore ideer ikke blot er en varm-luft-ballon. Når først projektet kører, er det altid lettere at få politisk og økonomisk opbakning fra fonde og politikere.\nEn markedsplads med brød-mælke-fiske-grøntsags-oste-øl-hjemis-bil vil på en enkel måde kunne synliggøre ønsker og behov i byen og ikke mindst vores vilje og interesse og ressourcer i at opbygge et tredje mødested i byen. Nu bliver det måske Bonderøven eller Steen fra Boes, som kommer til at levere grøntsagerne på Alken Markedspladsen, som han allerede gør det på Ingerslevs Boulevard onsdag og lørdag. Som i sin tid da Strange leverede grøntsager til byen. Og være et muligt kraftcenter og en reklamesøjle for det socialøkonomiske projekt.\nOg det vil samle byen og energien, og vi vil komme til at se virkeligheden i øjnene ... hvor meget vil vi som borgere prioritere at handle i byen ... hvis ikke - forsvinder markedspladsen også.\nTak til jer alle for for de mange gode ideer og lærerige diskussioner.\nRigtig meget held og lykke med processen med det socialøkonomiske projekt, som jeg håber lykkes.\nJeg stiller gerne op med mine erfaringer med partnerskab med det offentlige i forhold til landsbyprojekter. Venligst Finn Badutski Bech-Nielsen\n2. juni 2011 * En lille anekdote fra købmandsmødet i søndags ... 'Der har du en af badmintonboldene fra Asgers konfirmation', siger Mogens og peger op mod en af de lysspots, som hænger i loftet i Mejeriet.\nJo det er ganske vist. Asger Bech-Illum har spillet en show-kamp mod Europa- og Danmarks-mesteren Mathias Bay fra Højbjerg badmintonklub til sin konfirmationsfest 20. maj. Resultat: 3-1 til Mathias. Asger siger selv, at han vandt det ene sæt. En rigtig sjov kamp med stor spilleglæde og med megen netspil og mange flade bolde mellem lamper og sports til stor fornøjelse for tilskuere og gæster ved de små borde omkring Center Court.\nVi havde konstrueret en rigtig bane med netstolper skruet ned i to opstablede paller. Og banen var tegnet op i de internationale mål med sort gaffatape. Dog manglede der 0,7 m i hver ende.\nTil de Alken-borgere som har mod på at spille badminton i Mejeriet ... så står pallerne uden for og badmintonnet kan måske lånes på Bjedstrup Skole? PS. Til næste fest i Mejeriet overvejer vi at lave en golfbane... Kh. Asger og Finn Badutski\n29. maj 2011 * Vi ved godt, at tak er kun et fattigt ord, men vi ved ikke, hvad vi ellers skal sige. Her på falderebet skal der lyde en stor tak fra Alken Minimarked (Birgit og familien). Vi ved godt, at tak er kun et fattigt ord, men vi ved ikke, hvad vi ellers skal sige.\nTusinde tak til alle jer, der var med til at gøre den 27. maj 2011 til en helt fantastisk og minderig dag, med både tårer og latter, grin og gråd. En dag hvor jeres varme fik de lidt tunge skyer, vi følte presse på, til at forsvinde.\nEn tak for alle indslag (musik, taler og sang) og ikke mindst en tak for alle gaverne, det var alt for meget. En tak, fordi I bakkede op om at få solgt det meste af mit varelager - og en tak for jeres måde at være på. Kort sagt: En stor tak for de sidste 28 år, vi ser frem til stadig at møde jer alle i fremtiden på vores ture i Alken og omegn. Med venlig hilsen Birgit Pohle\n28. maj 2011 * Smil gennem tårer. Birgit, du skal have en kæmpe stor tak for din indsats gennem årene, og du skal bestemt også have tak for dagen i går. Den er der mange af os, der aldrig glemmer.\nMange spisekamre rundt i byen er nu fyldt op til bristepunktet, og der er sikkert mange, ligesom os, der har grebet lejligheden til at få en købmandsagtig orden hjemme i køle- og køkkenskabene.\nDet var svært, i går, at slippe den fantastiske stemning, der var. Ja selvom vi nok allesammen godt kunne se, at du var ved at være træt, var det ikke let at gå ud af købmandsdøren for sidste gang.\nAlvorlige ting blev sagt og sjove ting blev købt. Vi har bl.a. fået en vandforstøver og en ny æggedeler. Ting vi slet ikke vidste, at vi stod og manglede.\nAlle de mange bordbomber, der vil blive fyret af, til jul og nytår i de små hjem, vil minde os om, at det ikke bare var en hvilken som helst købmand, vi havde her i Alken. Det var en Birgit, der forstod at takke af med smil gennem tårer. Ole og Søs\n28. maj 2011 * Kære Birgit. Kære Ingo, Winnie og Max. (Tale ved luk-og-sluk-dagen) I 28 år har I drevet butikken – og delt fænomenet Alken Minimarked med jeres kunder, naboer og venner. Og mange af os i dag er jeg sikker på opfatter sig selv på alle tre måder. Flere af jer har været med fra Birgits start i Alkens historie – det var i 1983 - og i 21 af de 28 år har jeg haft det privilegium at kunne komme her. Den gang kunne man købe en stråhat her. Det var før Max en dag opdagede, at kronprins Frederik kørte forbi på Emborgvej, det var før, butikken hed Kwik Spar, og også før det hed De Friske. Der var ingen dankortterminal, men der var også åbent altid (nærmest) og man kunne frem for alt føle sig hjemme. Jeg kommer til at tænke på temaet fra Sams Bar - Some times you wanna go – where everybody knows your name ..... and they’re always glad you came ....\nFor sådan har det været her hos jer. Man kunne selvfølgelig godt skynde sig igennem, men her var altid en god chance til lidt smalltalk, lidt hvordan går det så, og har du hørt? Hvad er der sket med dig? Og lige netop det kommer vi ganske enkelt savne i en grad, som jeg ikke tror, vi kan gennemskue, før vi oplever det.\nJeg tror ikke, jeg er den eneste, der kender oplevelsen af en gang imellem at overveje, om man nu egentlig er til at smutte til købmanden – for man risikerer at møde så mange mennesker, og så kommer man aldrig derfra igen – jeg tror ikke det bare er mig.\nOg Birgit, hvor har du været tålmodig. Du har købt ind, du har skaffet, fyldt op, gjort status, givet kredit, kradset tilgodehavender ind, lyttet til vores ønsker, eksperimenteret og turdet satse på nye varegrupper – du har stået imod de store leverandører – og slåsset for ikke for enhver pris at tage hele deres varesortiment – hvis du f.eks. ikke ville ha’ sodavandssprutten, der var målrettet til de største skolebørn.\nMen du har også været tålmodig med alle os, – vores børn, der ikke kunne bestemme sig, når de skulle have for 1 krone af de og 1 krone af det. Du har gladeligt ladet voksne kunder vente, for børnene har altid haft en stor plads hos dig. Du har taget små skoleelever som praktikanter,\ndu har ansat de unge i byen, du har taget alt muligt lokalt i kommission, du har somme tider kigget lidt bistert på alle grønsagsboderne om sommeren – men været i lige godt humør for det - du har bragt varer ud til folk, der havde svært ved selv at hente, du har vidst, hvem der lidt diskret kunne stikke dig en seddel, fordi han ikke selv kunne læse, hvad hans mor skulle ha’ købt ind, og har i det hele taget haft forståelse for den balancegang, det er at kunne stå midt i det hele – mellem gamle og nye, unge og gamle, tilflyttere og indfødte. Du har kunnet snakke med os alle sammen – dem, der kun køber økologisk, og dem, der i hvert fald ikke skal have noget af det – dem, der drøner forbi og skal have to pilsnere og en lottokupon og så alle os andre - og du har mestret at kunne rumme os, have noget på hjerte – og også selv nydt at få en snak med alle de tusinder af mennesker på egnen, du efterhånden må have stødt ind i – og kende til på godt og ondt.\nFor det er jo ikke bare grenene med påskeæg, julesokkerne, gløggen og juletræet, det har også været, når der var en, der var død – så vidste du det, og der blev samlet ind til en krans på et papskilt ved kassen. Når der var en nyfødt, et hus til salg, en, der var syg, sket et uheld – eller der blev flaget. Du har på mesterlig vis forstået at være det personificerede centrum for nyheder, udveksling af oplysninger, der er med til at gøre, at vi hver især kan opleve, at det har betydning, hvad der sker omkring os – at vi interesserer os for hinanden og lever med i hinandens liv – sådan som vi nu kender hinanden i en lille by.\nJeg har fået fortalt, hvordan en af Birgits forgængere i butikken en dag skred fra det hele, fordi det gik ned ad bakke. Der var et skilt oppe i fordøren, at butikken var lukket, og der var flere, der ikke fik deres tilgodehavender. Indehaveren var væk – forsvundet i nattens mulm og mørke. (Rettet af Jørgen Damgaard under talen til 'om formiddagen')\nDet er sådan cirka modsat din stil, Birgit. Du har – fordi du slet ikke kan forestille dig andet – valgt den åbne og den fælles stil, om at nu var det tid til at lukke. Du har meldt ud i god tid – og til byen allerførst. Det har været allervigtigst for dig.\nOg så lige til sidst en anekdote, som jeg skylder Klaus, der i hele sin levetid har kendt ’købmanden’ som ’Birgit’ siden han var en lille lort og superstolt over selv at kunne finde ud af at gå til købmanden.\nFor nogle år siden, da I havde malet facaden gul, --- og du kender godt historien, Birgit – så havde Klaus ikke været i Alken, mens malerarbejdet stod på – og da han så pludselig så det, kom han hjem og sagde ’hold da op, Birgit er godt nok blevet flot!!’\nTak for alle årene, tak for de 21 år, jeg fik lov at bo i Alken, mens du har drevet butikken, Birgit!\n20. maj 2011 * Nattergalenes musik er her nu, så åbn ørerne & nyd lydene! Spøjst nok efter den varmeste april i mange, mange år, så er nattergalene kommet lidt senere i år! For et par dage siden ved Mossø & nu også flere i Alken Enge. Det er lidt underligt, for sidste år var den her før 1. maj, men la' os bare nyde dens/deres stemmers koncert i natten eller den tidlige morgenstund!!!\nOg ved mig, Emborgvej 116, der kan man nok, den næste måneds tid, nyde flere af dem hver dag\nomkring midnat. Forsommerhilsner fra Poul Ganer\n6. maj 2011 * Forhandler i stedet for købmand? Thailandske specialiteter med appelsintrifli og talrigt fremmøde af hyggelige mennesker gav grobund til en god snak om datids- og fremtidsscenarier. Tro, Nærhed og Eventyr var gode begreber at arbejde med. Kan vi realisere en drøm om et selvforsynende og stolt fællesskab, uden at eventyret stoppes af økonomier, der løber løbsk eller drukner i forhandling?\nMåske var det en god ide at starte med at se den film (Food Inc, red) om, hvordan fødevarer produceres, efter at industrien i flere generationer har forsøgt at optimere alle processer uden hensyntagen til naturen og dens dyr? Det er oppe i tiden at fortolke et køb som en andels- eller aktiepost. Du støtter den tilblivelsesproces og afskaffelsesproces, som produktet kræver, når du køber det.\nEn pengeseddel er et symbol. Alle tror på, at en pengeseddel er kr. 100.- værd, og derfor fungerer det, at du kan købet noget for kr. 100.- Men hvordan blev det blev til kr. 100.- ?\nHvor meget dyrevelfærd, CO2, gyllekvoter, griskhed, lastbil, oversea eller air trafik ligger i de kr. 100.? Du kan løbe en lammekølle fra New Zealand og samtidigt kikke ud på de danske lam på marken. Måske kunne det samme koste langt mindre, hvis en masse problemer blev erstattet af mere mindfulness? Men hvor meget lokal patriotisme kan vi få ind i køleskabet? Er Alken klar til dette her?Der er mange nye teknologier, som kan understøtte 'sikring af et sted med varer' f.eks. et kort, som du kan låse dig ind med, som du sikkert kender fra nogle banker med aflåst lokale med hæveautomater. Det er sikkert muligt at få et enkelt system op at køre, som forhindrer lagervarer at blive for gamle - igennem SMS om 50 pct. rabat til folk på vej hjem fra arbejde. Hellere sælge billigt end at smide ud. Stedet ville nok også være befolket i tidsperioden, hvor mange handler, fra 14.00 til 18.00. Ja, i den snak fornemmer jeg lysten til et kaffested mv. hvor man kan mødes og sludre.\nPS: gerne glasoverdækket med tropisk varme.\nMåske skal vi til at tænke på ordet forhandler i stedet for købmand. Lokale ressourcer forhandles via en lokal børs. Ikke kun lammekøller, mel, æg osv. Men også fairtrade produkter direkte fra bonden i et fjernt land. Det kan også være lokale selvstændige som vil lægge en del af overskuddet på salg af deres produkter ind. Dette kræver vist en brainstorm, og det er her jeg lukker og siger tak for i dag. Jan Mikael\n18. apr. 2011 * Tåbeligt, at hver husstand skal have flere affaldscontainere. Så blev affaldsplanen i Skanderborg nye Kommune tromlet igennem, uden at der blev taget hensyn til de talrige protester fra borgere. Aleksander Aagaard, som er næstformand i Reno Syd og som har udarbejdet forslaget, siger, at han ikke har hørt nogle brugbare alternativer. Hvis det er tilfældet, så er det fordi han har lukket øjne og ører og ikke læser aviser eller hører, hvad formanden for miljø- og planudvalget, Claus Leick, har modtaget af post fra borgerne til brug i sagen.\nDe såkaldte borgermøder giver jeg ikke en pind for. De er tilrettelagt, så borgernes mening ikke kan blive hørt. Min og talrige andres mening er, at det er tåbeligt, at hver husstand skal have flere containere til differentiering af affald. I stedet skal der være fælles mindre containere opstillet på passende steder, så borgere, der ikke selv har bil, selv kan sortere og aflevere i de rigtige containere. Med venlig hilsen Arnth Jørgensen\n18. apr. 2011 * Vi i borgerforeningens bestyrelse mangler lidt feedback og diskussion om byfesten. Skal vi fastholde tidspunktet for byfesten sidst i august eller rykke det frem til forsommeren?\nHvilke aktiviteter skal der være? Vi har selv internt diskuteret om vi skulle lave det om til et dagsarrangement med kaffe, rundstykker og bankospil om morgenen/formiddagen, forskellige spil og aktiveteter (fodbold, petanque etc.) fra midt på eftermiddagen og så slutte af om aftenen med bål og fællesspisning. Evt. helt undlade musik og dans, som der er nok af på andre tidspunkter. Eller skal vi fastholde nuværende koncept? Hvad siger I? Erik Overgaard\n8. apr. 2011 * Fantastisk. Stort tak til de lokale Alken-kunstnere for en dejlig film oplevelse i Ry Biograf. 'Silas og Selma' af instruktør Søren Peter og 'Kaos' af Mads og Mathias. To fantastisk fine kortfilm, med dybde, rørelse, latter, med billeder der sætter sig i sindet, med stof til eftertanke! Godt gået!\n5. apr. 2011 * Hilsen til alle. Jeg skal hilse alle i Alken fra Chhabi Lal Pandey.\n30. mar. 2011 * Den idé er genial. Angående købmand i Alken og SATS-puljemidler. Vent et halvt år. Til den tid har vi en ny regering. Jeg tror (no joke!) det vil gøre en kæmpe forskel, om det er en borgerlig, eller en midter-regering, der søges hos. Læg den ikke død. Den idé er genial. Prøv igen om et halvt år. Mvh. Jesper Mührmann-Lund, Alkenvej 63\n9. mar. 2011 * Åndeløst betaget. Kære Alkenborgere. De der ikke har været i Århus Teater og set Jens Zacho Böye og Stine Stengade i Scener fra et ægteskab, er indtil nu gået glip af en fantastisk teateroplevelse - men kan nå det endnu (til 19. marts). Man bliver rørt - berørt - selvransagende - åndeløst betaget. Omsorgsgenet og egoistfølelsen får et ordenligt hak i tuden. Tak til Stine Stengade og Jens Zacho Böye for en fantastisk oplevelse, som tilfulde var værd at køre fra Sjælland til Aarhus for at se. Grethe Hjort Andersen, Skælskør\n3. mar. 2011 * Ikke psykopat-højt. Mange roser til musikken til 'tagfesten'. Roser til 'Alken All Stars'. Lydniveauet var ikke psykopathøjt som ofte under fester med bands på Mejeriet.\n8. feb. 2011 * Når der bliver tomt i det gule hus. Vi har sådan en lyst til at skrive om noget, vi ikke helt forstår, måske kan vi få et svar her på smalltalken. Hvordan kan det dog være, at den lille familie fra Bhutan nu skal flyttes til Skanderborg?? Vi ved godt, at huset er usundt, men er der virkelig ikke en bedre løsning end den, kommunen nu har fundet? Efter vores mening er det jo nu, de er ved at finde sig godt til rette her i 'lillebyen'. Vi kan ikke se for os, at de stille og forsigtige mennesker skal kunne trives i 'blokkerne' i Skanderborg Øst. Vi ved, at for vores vedkommende vil komme til at savne at se dem sidde på deres stole, eller på tæpper på græsplænen og vinke til os alle, som vinker til dem. Også de varme smil, de altid sender til os, vil blive en mangelvare, når der bliver tomt i det gule hus. Det kan godt være, vi ikke altid kan forstå hinandes sprog, men smil og vink er jo internationalt, og det gør os så ondt at se dem i disse dage, hvor de ser noget kede ud af det. Vi tænker også på, om det virkelig er det bedste, man kan gøre for at integrere udlændinge i det danske samfund.\nEt lille hjertesuk fra familien Pohle\n29. jan. 2011 * Reklamer Nej Tak - i blåt. Alken har fået ny reklame-omdeler, en sød ung dame, som jeg kender ret godt :o) Hun har bedt mig gøre opmærksom på noget, nemlig at det er meget vigtigt for hende og hendes samvitttighed, at hun kun giver reklamer til jer, som virkelig ønsker og bruger reklamerne. Hun synes, det er spild af træer, farvestoffer, transport og hendes arbejdskraft, at hun skal dele reklamer ud til folk, som bare smider dem ud igen. Og hun kigger kun efter de blå Nej Tak-skilte, for de røde Nej Tak-skilte gælder ikke mere!\nDerfor har hun sat mig til at skrive dette. Jeg har undersøgt sagen og fundet frem til, at man kan fravælge reklamer på én måde: Gennem Post Danmark. ENTEN går man på posthuset og melder fra dér og får sit lille blå klistermærke til postkassen ELLER man går på internettet, finder postdanmark.dk, klikker på fanen 'Andre produkter og services' og vælger 'Reklamer Nej Tak' og følger vejledningen derfra.\nOg så kan man vist også få reklamer elektronisk fra de fleste butikker og kæder. Dvs. at hvis man alligevel kun er interesseret i nogle bestemte reklamer, så kan man be' om at få dem på mail. Så sparer man igen miljøet for unødvendig belastning og sin skraldespand for fordøjelsesbesvær! Hvis man altså samtidig har det blå Nej Tak-skilt!\nOg så ville hun også lige ha' at jeg skrev, at hun er glad for, at der allerede er MANGE her i byen, som har Nej Tak-skilt på postkassen! Eva Nikolajsen\n23. jan. 2011 * Tilbage til Emborgvej 111. Kære Alken folk. Efter nogle dejlige år på djævleøen vender Per og jeg tilbage til Emborgvej 111. Det har været fantastisk at kunne følge med jer her på alken.dk, men det er glædeligt at vi nu fra 1. februar 2012 kan mere end det. Den første tid vil vi bruge tid på at renovere lidt, og jeg tænker at i kan træffe mig en del i haven, hvor jeg vil se frem til en sludder over hækken J Glade hilsner fra Per og Signe\n23. jan. 2011 * Næsten ingen klor. Det var en positiv overraskelse: at svømmehal ikke behøver at være larm og en masse klor i vandet, men relativt fredeligt og næsten ingen klor. Vi var seks alkenborgere, det var som en lille ferie sammen: Lege i vand, boble i spa, hoppe i det iskolde bassin, rykke nogle banelængder for fuld skrue, svede i sauna indsmurt i medbragte velduftende urtesalte. Jo - en dejlig aften, og det kan varmt anbefales at møde op til denne torsdags tradition. God idé, Bruno.\nKærlig hilsen Tove Nyholm\n13. jan. 2011 * Godt nytår. Vi har fået en nytårshilsen fra Alken Kommune i Belgien, som ønsker alle i Alken Danmark et godt nytår og det hermed bragt videre. Poul Westesen\n5. jan. 2011 * Løse ender og ubegrundede spørgsmål. Dette skrives efter flere og gentagne opfordringer, men dog med inderlig ulyst. Fordi det burde have været unødvendigt. Fordi vi burde være gode til at snakke sammen i Alken. Fordi ingen Alken-fugl bevidst skider i sin egen rede. Men allermest fordi jeg i stedet hellere ville have brugt min tid på og med familie, kæreste og venner.\nMen altså: min gode nabo Finn Bech-Nielsen har i anledning af de gennemkørende tog i Alken begået et par opstød. Desværre ved Finn åbenbart ikke, at det meste af indholdet berører forhold, som allerede er vendt og uddebatteret for 1½ år eller mere, da planerne om de gennemkørende tog blev offentligt kendte - men hvor det med få undtagelser ikke rigtig var til at få folk op af starthullerne (heller ikke i Alken!), for "der er jo længe til endnu!". Finn afslører også et kendskab til jernbanesikkerhedsforhold, der er næsten lige så ringe som mit kendskab til hans fag: psykologi. Og det er – skal det for en ordens skyld bemærkes – ikke stort!\nDet er mit indtryk, at vi her i Alken altid har været gode til at snakke sammen, når der har været udfordringer, opgaver eller endog problemer af den ene eller den anden art. Så meget desto mere blev jeg overrasket over at det åbenbart ikke er faldet Finn ind at henvende sig til folk med jernbanemæssig baggrund, fx. Bane-Jan (Andresen) eller sin nabo (mig), inden han fór i blækhuset - selv om Jan og jeg har adskillige års praktisk og faglig erfaring med jernbanesikkerhed, og gerne vil dele ud af den. Finn har heller ikke – svarede han på mit spørgsmål – kigget på Banedanmarks internetside, hvor han ellers kunne finde detaljerede svar på de fleste af sine spørgsmål, så de værste fejltagelser kunne være snuppet i opløbet.\nDerfor har Finn, utvivlsomt i den bedste mening, begået en populistisk smøre med et utal af løse ender og ubegrundede spørgsmål. Vældig velegnet til at piske en stemning i byen op (hvis den da ikke er pisket op i forvejen), og lige så velegnet til at gøre os til grin på Trafikstyrelsens, Banedanmarks og Arrivas kontorer – hvor det ellers var mit indtryk, at vi, og hele sagen om fornuften (eller ej) ved at have gennemkørende tog, blev taget nogenlunde alvorligt og fik henvendelser behandlet relativt seriøst.\nSammen med bl.a. Knud Erik Jørgensen, Karin Fosdal samt Gary og Estrid er jeg på en postliste, der ”forsynes” med nyheder og oplysninger om ud- og afvikling af vores togforbindelser. Tovholderen er strækningens pendlertalsmand Jens Würgler Hansen, der bor i Svejbæk og arbejder i Ringkøbing(!). Han og de øvrige strækningers pendlerrepræsentanter inviteres jævnligt til møder med Arriva, og det er bl.a. gennem ham, at jeg har fået at vide, at sager om sikkerhedsmæssige forhold i forbindelse med de gennemkørende tog forlængst er taget op, drøftet og afsluttet. Der har altså ikke været nogen grund til at rode op i det igen – og der er af samme grund heller intet nyt at hente ved at spørge om det samme én gang til.\nJernbanetrafik er noget af det mest gennemregulerede, man kan forestille sig. Hvis vejtrafik var underlagt de samme sikkerhedsmæssige restriktioner, ville der ikke køre en bil den dag imorgen! Togenes "færdselslov" hedder SR, en forkortelse for "Sikkerhedsreglementet af 1975" – en moppedreng af en bog på ca. 550 sider. Jan og jeg kan betydelige dele af den udenad, og vores kendskab bliver løbende vedligeholdt og efterprøvet. I SR kan man under § 11 læse om "Automatisk sikrede overkørsler" (det korrekte ord for jernbaneoverskæringer; som også Færdselsloven benytter sig af). Her står der en hel masse om hvilke krav der stilles til bomme og signalanlæg, og – ikke mindst – hvilke forholdsregler der gælder, når noget ikke virker. Selv om det kan virke voldsomt at toget standser og trutter når bomanlægget er i uorden, er det ikke "farligt" eller et tegn på usikkerhed fra jernbanepersonalets side, men derimod et led i en fuldt styret proces, som man kan læse om i § 11, stk. 10 pkt. 2.\nSpecifik oplysning om strækningen Skanderborg–Skjern findes i TIB, Trafikal Information om Banestrækningerne - et værk af nogenlunde samme omfang som SR. Strækningen har nr. 35, og på side 512 og 529g findes Alken – én side for hver køreretning. Her kan man se svaret på et af Finns spørgsmål: at togene faktisk må køre 120 km/t, og altså ikke kører på dispensation som på Svendborgbanen.\nOg apropos dén sag: den er et eksempel på at presse og befolkning råber på, at der skal gøres noget, men ikke evner at se sagen i en større sammenhæng. Når et barn går ud foran et kørende tog – i øvrigt i en situation hvor klokker, blinklys og bomme fungerede upåklageligt - gør det i praksis ingen forskel om toget kører 100 eller 120 km/t. Men nu er hastigheden på togene på Svendborgbanen altså sat ned til 100 km/t. Derfor bliver togene forsinkede, hvilket får en del passagerer til at køre i bil i stedet for at tage toget – hvilket statistisk indebærer en større sikkerhedsrisiko, end hvis togenes hastighed ikke var blevet sænket, så folk fortsat havde valgt toget.\nJeg håber ikke, at det er rigtigt, at der er voksne i Alken der i ramme alvor mener, at det er så meget farligere med de gennemkørende tog, at de er "nødt" til at følge deres børn til skolebussen. Forældre bør lære deres børn at de skal se sig for når de går over en fodgængerovergang, også når der er grønt lys, og der er ingen grund til at gøre det til et problem at lære dem det samme når de passerer banen: af sig selv lige at se til begge sider - selv om risikoen for uheld i et fodgængerfelt er langt større... For hvis sikkerheden for en fodgænger i bymæssig bebyggelse skulle være den samme som ved en krydsende jernbane, skulle der være rækværk langs fortovet og bomme ved fodgængerfelterne! Og det er der som bekendt ikke... så hvis ikke børn har lært at respektere bomme, blinklys og klokker, skal de ikke færdes i trafikken alene overhovedet. Risikoen for at blive ramt af en bil med (mindst) 40 km/t på Emborgvej, hvor der som bekendt ikke er fortov, er langt større end at blive ramt af toget. Hvis der skal være bare en lille smule konsekvens og fornuft, skal børnene derfor følges til bussen uanset om de skal krydse sporene eller ej!\nNår man holder med sin bil foran bommene, skal man blænde ned til positionslys eller helt slukke lyset. Og det er forbudt at køre over sporene, før bommene er helt oppe, og det røde blinklys er slukket. Prøv at lægge mærke til hvor få bilister – om overhovedet nogen – der overholder det. Og prøv at spørge bilister i din omgangskreds om de ved dét, og at en overtrædelse af det sidste berettiger til et klip i kørekortet. Med dette vil jeg dels hævde, at køretøjerne der kører på tværs af sporet, er farligere end dem der kører på langs af det, dels at bilister er langt mere uvidende om færdelslovens bestemmelser end jernbanepersonale er om indholdet i Sikkerhedsreglementet.\nDen største risiko for en ulykke, hvor et tog er involveret, er ikke når bomanlægget svigter, men når nogen eller noget uden ret befinder sig på sporet – eller i tankeløshed for tæt på perronkanten. Togene har siden ihvertfald 1965 haft tilladelse til at køre 100 km/t gennem Alken, og forøgelsen for få år siden til 120 km/t mærkes ikke som nogen betydelig forskel. Vi har i myldretiden haft gennemkørende tog før, og indtil for nogle år siden havde vi også dagligt gennemkørende 1000 tons-godstog med 90 km/t. Men det er for sent nu at beklage sig over manglende sikkerhed, bare fordi vi i en årrække i praksis ikke har mærket noget til at togene faktisk kunne køre gennem Alken. Det skulle vi have gjort inden 1965...\nHvis man står på den rigtige side af bommen, når toget passerer, er man noget længere fra det end hvis man står på perronen. Og gennemkørende tog med høj hastighed er altså ikke noget der generelt betragtes som sikkerhedsmæssigt uforsvarligt, så det behøver vi heller ikke at gøre i Alken. I Skanderborg er der dagen igennem et gennemkørende tog pr. retning pr. time med 120 km/t. Mellem Århus og Hobro er der småbyer med bomme og gennemkørende tog med 140 km/t. Og i Hedensted, de små stationer på Vestfyn samt Viby og Borup på Midtsjælland kører der adskillige tog igennem. Med op til 180 km/t! Derfor bliver vi ikke taget alvorligt af Arriva, Banedanmark og Trafikstyrelsen, når vi piver over de "hurtige" gennemkørende tog i Alken.\nDet er rigtig træls at vi har mistet halvdelen af vores togafgange. Jeg har aldrig ejet en bil, og mærker det derfor særlig meget. Men vi får ikke togene tilbage ved at skyde med spredehagl i form af useriøse og ugennemtænkte spørgsmål til de involverede instanser. I værste fald opnår vi det modsatte. Pendlertalsmand Jens Würgler Hansen er som nævnt i god dialog med Arriva, og der er en lille chance for at morgentogene kommer tilbage ved næste køreplansskifte. Det kan ikke ske tidligere, da Arriva ellers af de operatører, der ikke vandt udbuddet af kørslen, med rette kunne beskyldes for "urent trav".\nDen nuværende køreplan skyldes nemlig grundlæggende ikke Arriva. Vi tager lige tage endnu en gang, hvorfor hvert andet tog er blevet gjort gennemkørende i bl.a. Alken: Trafikstyrelsen havde "opdaget", at det var blevet 40 % hurtigere at køre i bil mellem Århus og Herning. Det skyldes naturligvis at der nu er motorvej på næsten hele strækningen. For at gøre togturen tidsmæssigt konkurrencedygtig ville det derfor være nærliggende at udbygge og modernisere jernbanen, som ikke har ret meget større kapacitet end da den åbnede i 1870'erne (hvor Hovedvej 15 var en grusvej!). Men dels er der ikke politisk flertal for en udbygning af banen - nu har man jo også brugt en snes milliarder på motorvejen! - og dels er det ikke sådan, man tænker eller ræsonnerer i Trafikstyrelsen. Som bekendt valgte man derfor den billigste løsning: at lade hvert andet tog køre igennem de mindste stationer, hvorved togrejsen kun ville blive 13 % længere. Dette fremgår af et skriftligt svar fra Trafikstyrelsen til Skanderborg Kommune, hvor to byrådsmedlemmer havde opponeret mod planerne om de gennemkørende tog. Jeg og et par andre i Alken er i besiddelse af en kopi af dette svar, der såvidt jeg husker også været bragt på alken.dk. Alle argumenter om indførelse af behovsstandsning (tryk for "stop"), at kun en lille del af togpassagererne faktisk rejser hele turen Herning–Århus, at det er uretfærdigt at vi mister afgange, når de små stationer på banerne til Viborg, Ribe og Varde fortsat har to tog i timen i myldretiden, at langt flere har ytret tilfredshed med de præcise tog end ønske om kortere køretid, og meget, meget andet, er blevet afvist og ignoreret. Det bedste vi kan gøre er derfor at indstille os på at der kan gå otte år, før vi får alle vores tog tilbage, for så kunne det være at vi blev glædeligt overraskede - måske allerede næste vinter. Hvad vi ikke skal gøre, har jeg allerede brugt rigeligt ord på at forklare....\nMen jeg glæder mig til igen at låne nabo Finn min græsslåmaskine (nå ja, der går måske lidt tid før det bliver nødvendigt), og så til gengæld at bruge hans kabeltromle. Og når vejret bliver til det, skal det være mig en fornøjelse at invitere ham ind i haven til et par eksotiske øl eller tre, mens jeg fortæller ham alt hvad jeg ved om psykologi... nå ja, så kan det være at vi skal skifte emne undervejs, hvis ikke vi skal nøjes med at dele én lille øl...!\nTil allersidst lige et citat fra vores pendlertalsmand Jens Würgler Hansen, der i december havde været til møde med Arriva. Navnet på de gennemkørende tog havde åbenbart været et af emnerne på mødet, for Jens skriver følgende:\nAngående betegnelsen 'rex', så spurgte Arriva mig og de andre pendlere ved forrige pendlermøde, hvad vi forbandt med ordet rex. Jeg svarede 'et frådende fortidsuhyre, som spiser halvdelen af vores afgange.'\nJeg gider under ingen omstændigheder at indgå i en skriftlig dialog om de her forhold. Men hvis jeg møder seriøst interesserede på perronen eller over Birgits køledisk, tager jeg gerne en snak ... Thomas, Emborgvej 109\n3. jan. 2011 * Godt nytår. Må det være tilladt at ønske alle i Alken et rigtigt Godt Nytår. Det er en fornøjelse og til stor inspiration at læse Alken.dk. Jeg vil glæde mig til sommer, hvor jeg vil nyde en stille stund ved Mossø, måske bare på gennemrejse på vej til Mors, hvor meget familie bor.\nGrethe Hjorth Andersen, Skælskør\n2. jan. 2011 * Tak for trøst. Tak til alle dem, der forsøgte at trøste mig, da Jørgen døde. Jeg mistede en rigtig kærlig og god mand, der hver dag sagde ting som 'jeg elsker dig og kan ikke undvære dig', 'detvar vel nok godt, at vi to mødtes. Jeg savner ham, men lever med minderne og omsorg fra mine børn, der trøster mig, så meget de kan. Kærlig hilsen og godt nytår fra Olga


DIF | Seksuelle krænkelser i foreningslivet\n22. feb 2017 14:34\nSeksuelle krænkelser af mindreårige i de danske idrætsforeninger er ikke ligefrem det mest opløftende emne at tage fat på. Men faktum er, at det er en problemstilling, som kan ramme enhver forening. Mange idrætsledere tænker måske, ”det sker aldrig her,” og det gør det formentligt og forhåbentligt heller ikke.\n”Men vi må se i øjnene, at der af og til opstår nogle af de her meget ubehagelig sager. Det er forfærdeligt, når det sker, og derfor forholder vi os i DIF også meget alvorligt til emnet,” siger Jan Darfelt, der er specialkonsulent i DIF. Det er hans telefon, der ringer, når der opstår en eller anden problemstilling på området i foreningslivet. Og det er også ham, der bliver sendt ud til diverse krisemøder med foreningsledere, trænere og forældre, når branden opstår.\nHvad gør DIF for at forebygge seksuelle krænkelser i foreningslivet?\n”Vi har blandt andet arbejdet intenst med oplysning omkring børneattesterne, og det har betydet at op mod 96 procent af vore foreninger med børn nu overholder loven og indsender de nødvendige børneattester. Derudover har vi udarbejdet vort inspirationsmateriale ’Det uhørte overgreb’ både i trykt form og som download på vores hjemmeside. Materialet bruges flittigt i foreningslivet. Derudover giver vi løbende til foreningerne, og vi holder foredrag kommuner mm. når det efterspørges. Endelig har vi udarbejdet materiale til vore børnekurser, som også bruges på specialforbundenes uddannelser.\nOverordnet understreger Jan Darfelt, at man som forening umuligt kan gardere sig mod det værst tænkelige tilfælde - eksempelvis, at en træner eller leder forgriber sig på et ungt menneske i klubben.\n”Det er bestemt ikke meningen, at man skal gå og mistænke alle trænere i foreningen, og overordnet må man sige, at det stort set er umuligt at spotte de her tilfælde på forhånd. Men derfor kan man alligevel godt have italesat problemstillingen,” siger Jan Darfelt med adresse til DIF’s overordnede opfordring til idrætsforeningerne. Den lyder på, at man som ansvarlig idrætsforening bør udarbejde et sæt leveregler på området, så man som minimum får italesat risikoen for seksuelle krænkelser i foreningslivet. Opfordringen har lydt fra DIF i nogle år, men Jan Darfelt fornemmer, at det er få foreninger, som har taget opfordringen til sig:\n”Jeg har ingen konkrete tal på, hvor mange foreninger, der har leveregler eller en decideret nedskreven politik i forhold til foreningens håndtering af eventuelle seksuelle krænkelser. Men min opfattelse er, at det sagtens kunne blive mange flere.”\nSpørgsmålet er så, hvad et brugbart sæt leveregler bør indeholde? Hertil siger Jan Darfelt:\n”Der findes som udgangspunkt ikke nogen facitliste for en sådan politik. Kort og godt handler det om, at du opstiller et sæt regler eller en drejebog for, hvordan de voksne trænere og ledere omgås børnene til stævner, træning, i bilen og andre aktuelle steder. En sådan politik varierer jo fra forening til forening og kommer også an på, hvad man har af faciliteter og interaktioner i foreningen,” siger Jan Darfelt.\nHan peger i øvrigt på, at DIF nu vil undersøge mulighederne for at udbyde e-learningskurser direkte til ledere og trænere i foreningerne. På den måde vil viden om, hvordan seksuelle krænkelser kan undgås, kunne formidles uden, at forbundene skal bruge resurser på det.\nDIF’s indsats vedr. forebyggelse af seksuelle krænkelser\nDIF tilbyder konkret rådgivning ved mistanke on overgreb i foreninger under DIF. DIF rådgiver årligt 15-20 foreninger i sager om konkret mistanke.\nVed tvivlsspørgsmål og konkrete sager. Kontakt DIF’s specialkonsulent Jan Darfelt på jd@dif.dk eller tlf.: 43 26 20 31. DIF besvarer også anonyme henvendelser.\nInformation og rådgivning vedr. børneattester – informationsmateriale udarbejdet.\nÅrlige informationskampagner vedr. ”Husk børneattesten” sammen med DGI.\nUdgivelse af inspirationsmateriale vedr. forebyggende indsats i foreninger udarbejdet – ”Det uhørte overgreb.\nFokus på emnet indgår i DIF’s 12 timer kurser – ’Idræt for børn og unge’ og ’Træner 1’.\nLøbende foredragsvirksomhed/information ved kommunale møder\nDIF har udarbejdet sanktionssystem sammen med DGI og DFIF, hvor trænere/ledere fra dansk idræt, som dømmes for seksuelle krænkelser, får vurderet, om de fortsat kan virke i dansk idræt. Der behandles årligt 4-6 sager i udelukkelsesnævnet.\n09. feb 2017 01:08


UNDERKLASSE MED LAV IQ KOSTER KASSEN\nForfatter Emne: UNDERKLASSE MED LAV IQ KOSTER KASSEN (Læst 1996 gange)\nSv: UNDERKLASSE MED LAV IQ KOSTER KASSEN\n« Svar #15 Dato: December 03, 2017, 03:29:11 pm »\nCitat fra: anti-rød. efter December 03, 2017, 03:12:09 pm\nHvordan gik det med at få styr på dem allesammen i Kina?\n« Svar #16 Dato: December 03, 2017, 03:41:57 pm »\nCitat fra: Phil efter December 02, 2017, 10:07:10 pm\nDet er jo bare så indlysende, at hvis man udvælger og sammenligner en velfungerende familie med en dårligt fungerende familie - så har man selv udvalgt den forskel.\nDet bliver først interessant, hvis man ser på den sociale arvs onde cirkel - og om - den kan brydes. Det må være i centrum.\nTal fra Danmarks Statistik viser, at 41 procent af de 25-29-årige mænd, der ikke bestod den skriftlige afgangsprøve i matematik i folkeskolen, havde fået én eller flere domme efter straffeloven, våbenloven eller loven om euforiserende stoffer i 2014.\nMeget tyder altså på, at kriminalitet hænger sammen med skolegangen og sorteringen af børnene i folkeskolen.\nDårlige dansk karakterer øger også sandsynligheden for at begå kriminalitet meget.\nNogen lande har bedre skoleresultater end andre lande. I Japan er der meget lidt vold, og samtidig lærer børnene mere i skolen.\n« Svar #17 Dato: December 03, 2017, 04:30:34 pm »\nCitat fra: Phil efter December 03, 2017, 01:00:52 pm\nDet er ikke politikken der skaber underklassen, men social belastet opvækst, lav intelligens og dårlig selvbeherskelse, - uanset det politiske system.\nNej, for jo mere liberal politik der føres, jo mere underklasse skabes der, med de problemer det skaber.\nKommunisterne har jo aldrig villet anerkende der var forskel på menneskers IQ, evner og kunnen, de tror stadig på alle mennesker er lige kloge og lige dygtige.\nTjaeeeeeee.........???? Hvad ellers? Nogen forskning at henvise til?\nDet ser man tydeligt på de nedkørte mangelvaresamfund de altid skaber, .............\nSmut lige med Anti-rød til Rusland og se hvilke forbrugsmuligheder hovedparten af Ruslands befolkning har. Det er hvidkål og kartofler. Dog rødkål om søndagen. Og Rusland er verdens mest kapitalistiske land.\nOg for USAs 50 millioner fattige, er landet ikke just et slaraffenland, med alle de varer de producerer.\nDet er da rigtigt at Afrika er blevet udplyndret, - men det er sket igennem mange år og resultatet af det kan ikke rigtig ændres nu.\nUdplyndringen af Afrika kører i højeste gear for tiden.\nSpørgsmålet er derfor hvad verden af i dag vil stille op med millioner af lav IQ useless eaters, som der aldrig vil blive brug for fordi maskiner og robotter allerede er ved at overtage den smule de kan.\nDe er ikke useless consumers.\nIkke alene er de useless eaters, men deres forbrug er en ekstra belasning på jordens knappe resourcer og et kæmpe bidrag til jordens forurening.\nGlem det. Menneskeheden er det snart slut med uanset.\nDet ideelle ville selvfølgelig være hvis man kunne lave en bombe eller en bakterie der kun udryddede dem med den laveste IQ, men den er vist ikke opfundet endnu.\nEller kunne tynde ud i verdens overbefolkningscentre?\n« Svar #18 Dato: December 03, 2017, 04:59:31 pm »\nKommunisterne har jo aldrig villet anerkende der var forskel på menneskers IQ, evner og kunnen, de tror stadig på alle mennesker er lige kloge og lige dygtige. Det ser man tydeligt på de nedkørte mangelvaresamfund de altid skaber, fordi de netop sætter de dummeste politiske pampere til at lede både produktionen og samfundet, i stedet for at gå efter evner og IQ.\nNu er jeg ikke kommunist, men skal man kun lytte til eksperter med en meget høj IQ?\nKaraktererne er måske et bedre mål for intelligens, end IQ-test er, men det er da et stykke hen af vejen det samme. Karaktererne er dog mere grundigt funderede, da de omfatter 10 års skolegang og adskillige prøver gennem mange år.\nDu er inde på, at akademikere er toppen af kransekagen, fordi akademikere både scorer højt i IQ test og i karakterer i skolen - og derfor har en meget lav kriminalitetsrate - så kan man jo spørge, om meningerne fra dem - der ikke har klaret sig særlig fremragende i skolesystemet - skal have en lille vægt i debatten?\nHov - hov - det er dig, der vægter IQ højt her, og jeg tager det for sjovs skyld alvorligt.\nDet hænger snævert sammen med, at de der har høje karakterer i folkeskolen bevisligt samtidig også er dem, der har en meget lille risiko for at begå kriminalitet.\n« Senest Redigeret: December 03, 2017, 05:15:07 pm af Anklageren »\n« Svar #19 Dato: December 03, 2017, 05:37:30 pm »\nEr vi enige om Rhodesia var et af de mest velhavende lande i Afrika, indtil det blev socialistiske Zimbabwe hvor idioten Mugabe i ca. 2000 smed de hvide farmere på porten, og skabte hungersnød.\nEr vi enige om det, eller skal der lyves og misinformeres som i plejer.\nHutuer og tutsier ødelagde Rwanda med sin borgerkig, som var den indfødte befolkning selv der var arkitekten bag krigen, ligesom der er utallige andre krige.\nHar de vestlige kapitalistiske lande som Danmark måske ikke pumpet milliarder af ulandskroner af sted, hvor vi kan konstatere som politiken skriver:\nUdviklingsminister Mogens Jensen (S) klar til at genoptage millionstøtte til korruptionsplaget afrikansk land. Eksperter er skeptiske.\nDansk bistand for over 500 millioner kroner til Mali er »i bedste fald« blevet misbrugt og endt i lommerne på stammeledere, embedsmænd og politikere.\nHvornår slipper vi for at læse jeres fordummede nonsens.\nSagen er der i Afrika er mange muhammedanere og socialister, u-intelligente og krigeriske.\nEt af de lande der fungerer bedst er Sydafrika, fordi der er hvide kapitalister. Er DET SANDT.\nKan vi få en dokumentation for hvem der gør det. Hvem er mest involveret i Afrika?\nJeg tillader mig at tvivle på Carlo evner det.\nCarlo er hængt til tørre. Igen.\n« Senest Redigeret: December 03, 2017, 06:13:56 pm af anti-rød. »\n« Svar #20 Dato: December 03, 2017, 05:55:18 pm »\nCitat fra: anti-rød. efter December 03, 2017, 05:37:30 pm\nDer er en tydelig parallel her på debatten til dem, der snakker om en kommende borgerkrig - og til dem der hylder borgerkrigen i rest-Jugoslavien.\nEr du ikke en af de sidste?\n« Svar #21 Dato: December 03, 2017, 06:12:00 pm »\nCitat fra: Anklageren efter December 03, 2017, 05:55:18 pm\nJeg hylder på ingen måde krigen i Joguslavien. Det må igen være en af dine "fikse" ideer.\nJeg har været inde på hvorfor der var krig i Jugoslavien, men der er noget andet.\nJeg vil gerne have du trækker dit postulat tilbage.\nDu må altså snart melde dig til det danskkursus\n« Svar #22 Dato: December 03, 2017, 08:35:43 pm »\nCitat fra: anti-rød. efter December 03, 2017, 06:12:00 pm\nHvis du tog et danskkursus, ville du lære at kende forskel på et spørgsmål og et postulat\nJeg spørger dig altså, om du synes, det var en god ide, at serberne lavede etnisk udrensning?\nDet kan du blandt andet se, fordi jeg satte et spørgsmålstegn. Du skal bare lære noget om tegnsætning, og lære at man ikke sætter spørgsmålstegn efter et postulat.\nJeg spørger også i lyset af, at du selv har været fortaler for at anbringe muhamedanere i Stalin-lignende lejre - ligesom der var i Gulaq Øhavet - lejre hvor man må formode at dødsraten vil være meget høj, fordi de pludselig skal klare sig selv i et arktisk klima - selvom de er tilpasset et varmt klima, hvor de har lært at begå sig.\nSv: Du må altså snart melde dig til det danskkursus\n« Svar #23 Dato: December 03, 2017, 09:57:04 pm »\nCitat fra: Anklageren efter December 03, 2017, 08:35:43 pm\nEt retorisk spørgsmål som du stiller det er faktisk et postulat.\nHvis du ikke led af selektiv alzheimer ville du vide jeg skrev.\nJeg tror ikke Serberne havde en ideologi der gjorde de ville dræbe muhammedanere. Det var muhammedanernes ideologi der fik sat landet i brand sådan som resten af Europa risikerer.\nI første omgang udløser muhammedaner ideologien den samme form forbitrelse, så vesten bomber i Mellemøsten. Den franske præsident vil svare igen siger han - altså hævn som serberne.\nJeg er dansker med danske værdier og et kristent livssyn, der gør jeg ønsker fred og frihed.\nJeg har intet ønske om at slå andre ihjel, heller ikke fordi jeg finder deres ideologi forkert, men når to ideologier støder sammen - den ene morderisk den anden fredelig. Så vil det give problemer. Se selv efter.\nDet er igen det med danskkurset\n« Svar #24 Dato: December 03, 2017, 10:10:01 pm »\nEt retorisk spørgsmål forventer man ikke svar på, men du har da haft rige muligheder for at svare.\nJeg vil godt uddybe det, så der ikke forventes et svar - så kan du lege med det.\nHar du ikke selv valgt at holde med serberne ved ensidigt at give muslimerne skylden?\nDer er da helt ligesom hutuerne, som gav tutsierne selv skylden for, at de blev slagtet.\nDet var et retorisk spørgsmål\nCitat fra: anti-rød. efter December 03, 2017, 09:57:04 pm\n« Senest Redigeret: December 03, 2017, 10:13:51 pm af Anklageren »\n« Svar #25 Dato: December 04, 2017, 05:55:44 am »\nCitat fra: Phil efter December 03, 2017, 02:48:35 pm\nJeg forstår heller ikke hvorfor muslimer søger til kristne lande for at brokke sig over det, .............\nDet forstår jeg heller ikke. Nok fordi de føler sig hævet over andre. Kyllingehjernerne fra elendige diktaturer.\n...............eller hvorfor kommunist-Carlo tager til det kapitalistiske Thailand for at brokke sig over det ?\nJeg brokker mig aldrig i andre lande. At tage til Thailand er den bedste mulighed jeg har.\nMen i mit næste liv, vil jeg nok vælge et andet land. De er gale med visum her. Og så er Thailand verden 3.-mest kapitalistiske land. Og kapitalisme er frihed får vi at vide tøhø. Næste gang bliver det måske Venezuela. Der får man tre måneders visum uden mindste kval. Socialisme giver nemlig frihed\nBurde folk ikke søge derhen hvor deres idealsamfund findes og ikke det modsatte ?\nSom jeg har skrevet tidligere, så har jeg ikke den fjerneste ide om noget Perfekt Samfund.\nOg en grund mere, til at vælge Thailand, vil jeg ikke skrive om her, af hensyn til Anti-rød, Langgård-Nielsen og Der Rudi.\nMen naboen her havde drukket sig ordentligt fuld i går og kørt afsted på sin motorcykel. Og han har da en nam-nam kone, så måske skulle jeg have været forbi hende.\n« Svar #26 Dato: December 04, 2017, 11:14:37 am »\nCitat fra: anti-rød. efter December 03, 2017, 02:14:14 pm\nCitat fra: genuine Troll efter December 03, 2017, 01:17:25 pm\nCitere anti::> Når ikke alle kan være lige kloge, skal alle være lige dumme. Når ikke alle kan være lige rige, skal alle være lige fattige.\nDet er resultatet af socialisme.\nJeg ved ikke hvor mange gange du har skrevet den sætning mens du har været her, det er blevet et helt mantra for dig,\nOg alligevel forstår du det ikke.\nJeg forstår ihvertfald at du gentager dig selv i det uendelige,\n« Svar #27 Dato: December 04, 2017, 01:26:57 pm »\nCitat fra: genuine Troll efter December 04, 2017, 11:14:37 am\nCarlo ved ikke hvor mange gange jeg har skrevet det.\nDu gør åbenbart, kan du ikke lige oplyse det. Og kan du fortælle mig hvorfor du så ikke tager det til dig, og dropper socialisme, der aldrig har skabt andet en fattigdom og ufrihed.\nDu skal være velkommen til at oplyse hvilke socialistiske lande der har giver folket mere frihed og mere velstand, end tilsvarende kapitalistisk.\nHvis ellers du evner at tænke over det, vil du vide du er på spanden. Hvorfor holder du så fast ved socialisme når det intet har at tilbyde.\n« Senest Redigeret: December 04, 2017, 01:36:05 pm af anti-rød. »\n« Svar #28 Dato: December 04, 2017, 02:06:18 pm »\nCitat fra: Warlock efter December 04, 2017, 01:58:11 pm\nVi tager bar enogle stykker fra top 10 listen over mest socialistiske lande i verden\nCitat fra: anti-rød. efter December 04, 2017, 01:26:57 pm\nSocialisme betyder arbejderne besidder og styrer produktionsmidlerne.\nNævn bare et firma hvor det er tilfældet ?\n« Svar #29 Dato: December 04, 2017, 02:24:01 pm »\nRigshospitalet styres af region hovedstaden og ikke af arbejderne. Regionsrådet består af både socialistiske og borgerlige politikere.\nSå det du skriver er misinformation, men det vidste vi godt i forvejen.\nSundhedsministeren er borgerlig !


▷ Køb Jane Iredale Lets Party Forever Peach Gaveæske – 249 kr.\nJane Iredale Lets Party Forever Peach Gaveæske\nJane Iredale Lets Party Forever Peach Gaveæske limited edition – samlet værdi 498 kr.Denne skønne gaveæske fra Jane Iredale indeholder den populære Just Kissed Lip & Cheek Stain samt deluxe prøver på både PureLash Extender & Conditioner og Longest Lash Ma (Læs mere)\nNavn: Jane Iredale Lets Party Forever Peach Gaveæske\nGaveæsker fra Jane Iredale\nMasser af online firmaer yder i dag en række forskellige leveringstyper. En favorit er for øjeblikket at få sendt til en pakkeshop, og så kan du blot hente pakken når det passer dig bedst. Metoden er altså ret simpel, og tit også den mest betalelige fragtmulighed ved køb af Jane Iredale Lets Party Forever Peach Gaveæske.\nDu bør derudover foretrække at få produkterne bragt hjem til dig privat eller ud til din arbejdsplads. Metoden er ofte en anelse mere pebret, men desuden ret så enkel. Den billigste leveringsløsning vil dog i de fleste tilfælde være at du selv henter pakken, hvilket beroer på at du lever nær e-forhandlerens arbejdslager.\nLeveringshastigheden på Gaveæsker er naturligvis særdeles essentiel når du har behov for produktet med det samme, så i det øjemed er det forholdsvis essentielt at vi ser nærmere på leveringstiden ved det pågældende produkt.\nFlere internet varehuse stiller udsigt til 1 hverdags levering på de fleste produkter, eksempelvis Jane Iredale Lets Party Forever Peach Gaveæske, men vær obs på at det afhænger af at bestillingen laves forud for et givent klokkeslæt, så de sandsynligvis kan nå at få varerne afsendt forud for at personalet tager hjem.\nNogle få internet handler yder fragt uden gebyr, men typisk er det under betingelse af at man aftager for et præcist beløb. Derudover skal du beslutte sig for den mest betalelige fragtmetode, hvilket ofte – ligegyldigt om man befinder sig tæt på Helsingør, Ikast eller Gilleleje – er at få kørt din pakke til et afhentningssted.\nDet er efterhånden ualmindeligt fleksibelt for almindelige dødelige at sammenligne priser (via fx PriceRunner) hos diverse butikker på nettet, og så har langt de fleste Jane Iredale internet forhandlere ikke kunne slippe for at nedbringe prisniveauet på mange af deres produkter – til børn, og tillige også til herrer og damer – helt i bund, og endda nogle gange sikre fragt uden beregning.\nDet kan dog immervæk være profitabelt at undersøge et par forskellige e-butikker efter rabat på Jane Iredale Lets Party Forever Peach Gaveæske forinden du gennemfører din handel, så du er garanteret at modtage den prisbilligste pris.\nDu må imidlertid være så påvagt, at hvis en online shop sælger varer til en salgspris som kan ses som helt ekstremt fremragende, kan det for det meste være et fingerpeg om en bedragerisk internet shop. Køb med betalingskort er imidlertid omsluttet af en orden, der forsvarer dig som køber overfor falske internet butikker.\nVi tilråder kortbestillinger eller betalinger med mobilen. Som alternativ kunne du benytte en løsning som for eksempel ViaBill, hvis du hellere vil finansiere pengene senere.\nFør folk køber på en Jane Iredale butik kan man ideelt set løbe igennem netbutikkens forretningsvilkår, dog er det undertiden ikke særlig interessant.\nEn nemmere løsning er at finde ud af om internet webshoppen er e-mærke tilsluttet, som burde være en tilkendegivelse af at e-handlen understøtter de gældende danske regler, tillige med at internet virksomheden nu og da undersøges af sagkyndige der er indført i vilkårene på området. Desuden får du anledning til opbakning, hvis du oplever problemstillinger som følge af din ordre.\nForuden dette er det klogt at man er oppe på mærkerne omkring de mest betydningsfulde forhold der har indflydelse på transaktionen, til eksempel hvilken returpolitik virksomheden bruger. Derfor er det også essesentielt, at man stadig opbevarer ens købsbekræftelse, så man i fremtiden vil kunne bevise sin shopping af Jane Iredale Lets Party Forever Peach Gaveæske, uafhængig om du efterspørger produkter til en voksen eller et barn.\nTrustpilot fremskaffer de facto ærlige muligheder for at fortolke ganske mange nuværende brugeres tanker og på grund af dette anbefales det, at du eftergår netshoppens anmeldelser af Jane Iredale Lets Party Forever Peach Gaveæske før du handler.\nFacebook frembyder derudover tilpas fortræffelige metoder til at få indblik i internet butikkens troværdighed. Her er der nogle online forretninger hvor det er muligt at forfatte en vurdering af ordreforløbet, hvilket tilmed bør drages fordel af til vurdering af tidligere kunders oplevelser.\nWebsitet er finansieret af reklamer. Vi samarbejder med et hold af webshops og formidler butikkernes tilbud, og tager kommission i tilfælde af at de brugere vi sender videre realiserer en bestilling.\nViden angående tilbud og webbutikker vedligeholdes løbende, men vi kan ikke give garantier imod reguleringer der muligvis er udført siden vi nyligst opdaterede vores informationer.


Historiefortællingsforløb » Fata Morgana\nSigtet med denne øvelse er at se på eksempler af kulturmøder på en ufarlig måde. Når vi gør møderne til teater/fiktion, kan vi se på dem udefra og med andre øjne. Vi kan endda ændre på et uhensigtsmæssigt forløb og gøre scenen og derved mødet bedre. Vi spiller scener, som eleverne selv har fortalt og selv valgt ud. På den måde, bliver det historier om kulturmøder, som er vedkommende og genkendelige for eleverne.\nGrupper på ca. fire personer er godt. Alle i gruppen fortæller hver sin historie om en hændelse, hvor kulturmødet var i spil. Hvem var til stede, hvor foregik det, hvad skete der? Når alle har fortalt besluttes i gruppen hvilken historie, man vil præsentere. Hvilken historie synes flest om, hvilken historie får flest aspekter med. Gruppen må gerne have to favoritter. Nu vender alle sig mod læreren og hver gruppe genfortæller den/de historier, som de har valgt. Hvis der er mere end en, hjælper læren med at vælge den bedste. Læren skal være opmærksom på, om historien kan spilles, altså om man kan lave en teaterscene ud af den. Og læreren skal også se på, om temaet, kulturmødet, er i spil. Nu går alle tilbage i grupperne og historierne skal dramatiseres. Alle navne skal ændres, også bynavne. Det skal blive fiktion. Grupperne iscenesætter og går det igennem en enkelt gang inden alle viser deres scener i plenum. Efter hver scene skal der være tid til en lille proces: To eller tre af personerne i scenen skal stille sig frem, og publikum skal byde ind med vedkommendes tanker.\nLæreren spørger: Hvad tænker han/hun på? (se også Perspektivbytte)\nPrøv at leve jer ind i personen og overvej, hvad vedkommende tænker. Når en publikum kommer med et bud, gentager skuespilleren tankerne, blot ved at sige ”jeg tænker…” i stedet for ”han/hun tænker…” Det er vigtigt at gøre børnene opmærksomme på, at en person kan have mange forskellige og modsatrettede tanker i hovedet på én gang. Og det den ene siger, kan være noget helt andet end det, den anden siger. Hvis der er tid, kan man også efter hver scene tage en snak om, hvad skulle der ske, hvis denne situation skulle blive bedre? Hvem skulle gøre eller sige noget anderledes og hvad skulle det være. De forslag, som kommer, kan man så prøve at spille, og på den måde se om det virker bedre. Skuespillerne skal improvisere. Min erfaring med børn er, at det sjældent er svært for dem. Det er jo ligesom, når de leger. Men hvis de slet ikke forstår hvad man mener, kan man tale om, at man ikke skal tænke for meget over hvad man gør. Altså at man bare gør det uden forberedelse. (Bare prøv, kast jer ud i det, det første, som falder dig ind, er det, du skal gøre, tænk ikke over det først – osv.)